title: Id-Direttiva tal-Kunsill tal-KE 2001/115 ta' l-20 ta' Diċembru 2001 li temenda d-Direttiva tal-KEE 77/388 bil-għan li tissimplifika, timmodernizza u tqabbel il-kondizzjonijiet stabbiliti biex tinħareġ il-fattura rigward it-taxxa fuq il-valur miżjud

text:
Avviż Legali Importanti

|

32001L0115

Official Journal L 015 , 17/01/2002 P. 0024 - 0028

		Id-Direttiva tal-Kunsill tal-KE 2001/115ta' l-20 ta' Diċembru 2001li temenda d-Direttiva tal-KEE 77/388 bil-għan li tissimplifika, timmodernizza u tqabbel il-kondizzjonijiet stabbiliti biex tinħareġ il-fattura rigward it-taxxa fuq il-valur miżjudIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93 tiegħu,Wara li kkunsidra l-proposta mill-Kummissjoni [1],Wara li kkunsidra l-fehma tal-Parlament Ewropew [2],Wara li kkunsidra l-fehma tal-Kumitat Ekonomiku u Soċjali [3],Billi:(1) Il-kondizzjonijiet preżenti stabbiliti biex issir il-fattura u elenkati fl-Artikolu 22(3), fil-verżjoni mogħtija fl-Artikolu 28h tas-Sitt Direttiva tal-Kunsill tal-KEE 77/388 tas-17 ta' Mejju 1977 fuq l-armonizzazzjoni tal-liġijiet ta' l-Istati Membri relatati mat-taxxi fuq il-qligħ - sistema Komuni ta' taxxa fuq il-valur miżjud: bażijiet uniformi ta' stima [4], huma relattivament ftit fil-għadd, b'hekk huwa f'idejn l-Istati Membri biex jiddefinixxu dawn l-aktar kondizzjonijiet importanti. Fl-istess ħin, il-kondizzjonijiet ma jibqgħux aktar adattati meta wieħed jikkunsidra l-iżvilupp ta' teknoloġiji u metodi ġodda ta' fattura.(2) Ir-rapport tal-Kummissjoni fuq it-tieni fażi ta' l-eżerċizzju SLIM (Leġislazzjoni iktar sempliċi għas-Suq Komuni) irrikkmanda li jitwettaq studju biex ikun deċiż liema dettalji għandhom ikunu meħtieġa għal finijiet tal-VAT meta tkun qed toħroġ fattura u liema huma r-rekwiżiti legali u tekniċi rigward ħruġ ta' fattura elettronika.(3) Il-konklużjonijiet tal-Kunsill ta' Ecofin ta' Ġunju 1998 enfasizza l-fatt li l-iżvilupp tal-kummerċ elettroniku ġab il-bżonn li jkun stabbilit qafas legali għall-użu ta' ħruġ ta' fattura elettronika biex amministrazzjonijiet ta' taxxa jkunu jistgħu jkomplu jwettqu l-kontrolli tagħhom.(4) Huwa għalhekk neċessarju, biex ikun żgurat li s-suq intern jiffunzjona sewwa, li jitfassal elenku, konformi fuq livell tal-Komunità, tad-dettalji li għandhom jidhru fuq il-fatturi għal finijiet tat-taxxa fuq il-valur miżjud, u biex ikunu stabbiliti għadd ta' arranġamenti komuni li jirregolaw l-użu ta' ħruġ ta' fattura elettronika u l-ħażna elettronika ta' fatturi, kif ukoll biex jikkontjaw lilhom infushom u biex jikkuntrattaw l-operazzjonijiet ta' ħruġ ta' fatturi.(5) Fl-aħħarnett, il-ħażna ta' fatturi għandha tkun konformi mal-kondizzjonijiet stabbiliti bid-Direttiva tal-KE 95/46 tal-Parlament Ewropew u tal-Kunsill ta' l-24 ta' Ottubru 1995 fuq il-protezzjoni ta' individwi rigward l-ipproċessar ta' data personali u fuq il-moviment ħieles ta' din id-data [5].(6) Mill-introduzzjoni ta' l-arranġamenti transizzjonali tal-VAT ta' l-1993, il-Greċja adottat il-prefiss EL aktar mill-prefiss GR stabbilit fl-Istandard Internazzjonali ta' l-ISO Nru 3166 - alpha 2 riferut fl-Artikolu 22(1)(d). Minħabba l-konsegwenzi ta' l-emendar tal-prefiss fl-Istati Membri kollha, huwa importanti li tkun stabbilita eċċezzjoni għall-Greċja kemm-il darba l-Istandard ISO ma japplikax fil-Greċja.(7) Id-Direttiva tal-KEE 77/388 għandha għalhekk tkun emendata f'dan is-sens,ADOTTA DIN ID-DIRETTIVA:Artikolu 1Id-Direttiva tal-KEE 77/388 hija b'dan emendata skond l-Artikoli li ġejjin.Artikolu 2Fl-Artikolu 28h (li jibdel l-Artikolu 22 ta' l-istess Direttiva), l-Artikolu 22 għandu jkun emendat kif ġej:1. Is-sentenza li ġejja għandha tiżdied mal-paragrafu 1(d):"Madankollu, ir-Repubblika Ellenika għandha tkun awtorizzata li tuża l-prefiss "EL"."2. Il-paragrafu 3 għandu jinbidel b'dan li ġej:"3. (a) Kull persuna taxxabbli għandha tiżgura li tinħareġ fattura, jew minnha nnifisha jew mill-klijent tagħha jew, f'isimha u għan-nom tagħha, minn terza parti, rigward oġġetti jew servizzi li tkun issuplixxiet jew tat lil persuna taxxabbli oħra jew lil persuna legali mhux taxxabbli. Kull persuna taxxabbli għandha tiżgura wkoll li tinħareġ fattura, jew minnha nnifisha jew mill-klijent tagħha jew, f'isimha u għan-nom tagħha, minn terza parti, rigward il-provvisti ta' oġġetti riferuti fl-Artikolu 28b(B)(1) u rigward oġġetti fornuti skond il-kondizzjonijiet stabbiliti fl-Artikolu 28ċ(A).Kull persuna taxxabbli għandha bl-istess mod tiżgura li tinħareġ fattura, jew minnha nnifisha jew mill-klijent tagħha jew, f'isimha u għan-nom tagħha, minn terza parti, rigward kull ħlas fuq kont magħmul lilha qabel kull provvista ta' oġġetti riferuta fl-ewwel sottoparagrafu u rigward kull ħlas fuq kont magħmul lilha minn persuna taxxabbli oħra jew persuna legali mhux taxxabbli qabel il-forniment ta' servizzi jkun tlesta.L-Istati Membri jistgħu jimponu fuq persuni taxxabbli obbligu li joħorġu fattura rigward oġġetti jew servizzi oħra barra minn dawk riferuti fis-sottoparagrafi preċedenti li jkunu fornew jew taw fit-territorju tagħhom. Meta jagħmlu dan, l-Istati Membri jistgħu jimponu inqas obbligi rigward dawn il-fatturi minn dawk elenkati taħt punti (b), (ċ) u (d).L-Istati Membri jistgħu jeżentaw persuni taxxabbli mill-obbligu li joħorġu fattura rigward oġġetti jew servizzi li jkunu fornew jew taw fit-territorju tagħhom u li jkunu eżenti, b'rimbors tat-taxxa mħallsa fl-istadju preċedenti jew mingħajru, skond l-Artikolu 13, l-Artikolu 28(2)(a) u l-Artikolu 28(3)(b).Kull dokument jew messaġġ li jemenda u jirreferi speċifikament u mingħajr ambigwità għall-fattura oriġinali għandu jitqies bħala fattura. L-Istati Membri li fit-territorju tagħhom oġġetti jew servizzi jkunu fornuti jew mogħtija jistgħu jippermettu uħud mid-dettalji obbligatorji li jitħallew barra minn dawn id-dokumenti jew messaġġi.L-Istati Membri jistgħu jimponu limiti ta' żmien għall-ħruġ ta' fatturi fuq persuni taxxabbli li jfornu oġġetti u servizzi fit-territorju tagħhom.Taħt kondizzjonijiet li għandhom ikunu stabbiliti mill-Istati Membri li fit-territorju tagħhom oġġetti jew servizzi jkunu fornuti jew mogħtija, jista' jinħareġ sommarju ta' fattura għal diversi provvisti separati ta' oġġetti jew servizzi.Fatturi jistgħu jinħarġu mill-klijent ta' persuna taxxabbli rigward oġġetti fornuti jew servizzi mogħtija lilha minn dik il-persuna taxxabbli, bil-kondizzjoni li jkun hemm ftehim mill-bidu bejn iż-żewġ partijiet, u bil-kondizzjoni li teżisti proċedura għall-aċċettazzjoni ta' kull fattura mill-persuna taxxabbli li tkun tforni l-oġġetti jew is-servizzi. L-Istati Membri li fit-territorju tagħhom l-oġġetti jew is-servizzi jkunu pprovduti jew mogħtija għandhom jiddeterminaw it-termini u l-kondizzjonijiet tal-ftehim u tal-proċeduri ta' l-aċċettazzjoni bejn il-persuna taxxabbli u l-klijent tagħha.L-Istati Membri jistgħu jimponu aktar kondizzjonijiet fuq il-ħruġ ta' fatturi mill-klijenti ta' persuni taxxabbli li jfornu oġġetti jew servizzi fit-territorju tagħhom. Bħala eżempju, jistgħu jitolbu li dawn il-fatturi jinħarġu f'isem u għan-nom tal-persuna taxxabbli. Dawn il-kondizzjonijiet iridu jkunu dejjem l-istess kull fejn il-klijent ikun stabbilit.L-Istati Membri jistgħu wkoll jistabbilixxu kondizzjonijiet speċifiċi għal persuni taxxabbli li jissupplixxu oġġetti jew servizzi fit-territorji tagħhom f'każi fejn it-terza parti, jew il-klijent, li joħroġ il-fatturi jkun stabbilit f'pajjiż li miegħu ma jkun jeżisti l-ebda strument legali relatat ma' għajnuna reċiproka simili fl-iskop għal dak stabbilit bid-Direttiva tal-Kunsill tal-KEE 76/308 tal-15 ta' Marzu 1976 fuq għajnuna reċiproka għall-irkuprar ta' talbiet relatati ma' ċertu ħlas impost, dazji, taxxi u miżuri oħra [6], id-Direttiva tal-Kunsill tal-KEE 77/799 tad-19 ta' Diċembru 1977 dwar għajnuna reċiproka mill-awtoritajiet kompetenti ta' l-Istati Membri fil-qasam ta' tassazzjoni diretta u indiretta [7] u bir-Regolament tal-Kunsill (KEE) Nru 218/92 tas-27 ta' Jannar 1992 fuq koperazzjoni amministrattiva fil-qasam ta' tassazzjoni indiretta (VAT) [8].(b) Mingħajr preġudizzju għall-arranġamenti speċifiċi stabbiliti b'din id-Direttiva, dawn id-dettalji li ġejjin biss huma meħtieġa għal finijiet ta' VAT fuq fatturi maħruġa skond l-ewwel, it-tieni u t-tielet sottoparagrafu ta' punt(a):- id-data tal-ħruġ;- numru ta' sekwenza, ibbażat fuq serje waħda jew aktar, li jidentifika l-fattura b'mod uniku,- in-numru ta' identifikazzjoni tal-VAT riferut fil-paragrafu 1(ċ) li taħtu l-persuna taxxabbli forniet l-oġġetti jew servizzi;- fejn il-klijent ikun responsabbli li jħallas taxxa fuq oġġetti fornuti jew servizzi mogħtija jew li kien fornut b'oġġetti kif inhu riferut fl-Artikolu 28ċ(A), in-numru ta' identifikazzjoni tal-VAT kif inhu riferut fil-paragrafu 1(ċ) li taħtu l-oġġetti kienu fornuti jew is-servizzi kienu mogħtija lilu;- l-isem sħiħ u l-indirizz tal-persuna taxxabbli u tal-klijent tagħha;- il-kwantità u n-natura ta' l-oġġetti fornuti jew il-limitu u n-natura tas-servizzi mogħtija;- id-data li fiha l-provvista ta' oġġetti jew servizzi kienet saret jew tlestiet jew id-data li fiha l-ħlas fuq il-kont riferut fit-tieni sottoparagrafu tal-punt (a) kien sar, sakemm dik id-data tkun tista' tkun iddeterminata u tkun tiddifferixxi mid-data tal-ħruġ tal-fattura;- l-ammont taxxabbli għal kull rata jew eżenzjoni, il-prezz ta l-unità mingħajr taxxa u kull roħs jew ħlas lura jekk ma jkunux inklużi fil-prezz ta l-unità;- ir-rata ta' VAT applikata;- l-ammont ta' VAT li għandu jitħallas, għajr fejn ikun applikat arranġament speċifiku li għalih din id-Direttiva teskludi dan id-dettall;- fejn tkun involuta eżenzjoni jew fejn il-klijent ikun obbligat li jħallas it-taxxa, ir-riferenza għad-dispożizzjoni approprjata ta' din id-direttiva, għad-disposizzjoni nazzjonali korrispondenti, jew għal kull indikazzjoni li l-provvista hija eżenti jew bla ħsara għall-proċedura ta' ħlas minn min ta s-servizz jew għamel il-fornitura;- fejn il-fornitura ta' mezz ġdid ta' trasport fi ħdan il-Komunità tkun involuta, il-partikolaritajiet speċifikati fl-Artikolu 28a(2);- fejn l-iskema ta' marġni tkun applikata, riferenza għall-Artikolu 26 jew 26a, għad-disposizzjonijiet nazzjonali korrispondenti, jew għal kull indikazzjoni oħra li l-iskema ta' marġni kienet applikata;- fejn il-persuna obbligata li tħallas it-taxxa hija rappreżentant tat-taxxa fis-sens ta' l-Artikolu 21(2), in-numru ta' identifikazzjoni tal-VAT imsemmi fil-paragrafu 1(ċ) ta' dak ir-rappreżentant tat-taxxa, flimkien ma' l-isem sħiħ u l-indirizz tiegħu.L-Istati Membri jistgħu jitolbu li persuni taxxabbli stabbiliti fit-territorju tagħhom u li jfornu oġġetti jew servizzi fit-territorju tagħhom jindikaw in-numru ta' identifikazzjoni tal-VAT riferut fil-paragrafu 1(ċ) tal-klijent tagħhom f'każijiet għajr dawk riferuti fir-raba' inċiż ta' l-ewwel sottoparagrafu.L-Istati Membri m'għandhomx jitolbu li l-fatturi jkunu ffirmati.L-ammonti li jidhru fuq il-fattura jistgħu jkunu f'kull munita, kemm-il darba l-ammont ta' taxxa li għandu jitħallas ikun espress fil-munita nazzjonali ta' l-Istat Membru fejn isseħħ il-provvista ta' oġġetti jew servizzi, billi jużaw il-mekkaniżmu ta' kambju stabbilit fl-Artikolu 11 Ċ(2).Fejn meħtieġ għal skopijiet ta' kontroll, l-Istati Membri jistgħu jitolbu li fatturi ta' oġġetti fornuti jew servizzi mogħtija fit-territorju tagħhom u fatturi li persuni taxxabbli jirċievu fit-territorju tagħhom biex ikunu tradotti fil-lingwi nazzjonali tagħhom.(ċ) Fatturi maħruġa skond il-punt (a) jistgħu jintbagħtu kemm fuq karta jew, bla ħsara għal jekk jaċċettax il-klijent, b'mezzi elettroniċi.Fatturi mibgħuta b'mezzi elettroniċi għandhom ikunu aċċettati mill-Istati Membri sakemm l-awtentiċità ta' l-oriġini u l-integrità tal-kontenut ikunu ggarantiti:- permezz ta' firma elettronika avvanzata fis-sens ta' l-Artikolu 2(2) tad-Direttiva tal-KE 1999/93 tal-Parlament Ewropew u tal-Kunsill tat-13 ta' Diċembru 1999 f'qafas tal-Komunità għal firem elettroniċi [9]; l-Istati Membri jistgħu b'danakollu jitolbu biex il-firma elettronika avvanzata tkun ibbażata fuq ċertifikat ikkwalifikat u maħluq minn strument li jikrea firma żgura, fis-sens ta' l-Artikolu 2(6) u [10] tad-Direttiva msemmija iktar 'il fuq;- jew permezz ta' skambju ta' data elettronika (EDI) kif imfissra fl-Artikolu 2 tar-Rakkomandazzjoni tal-Kummissjoni tal-KE 1994/820 tad-19 ta' Ottubru 1994 relatata ma' l-aspetti legali ta' skambju ta' data elettronika (10) meta l-ftehim relatat ma' l-iskambju jipprovdi għall-użu ta' proċeduri li jiggarantixxu l-awtentiċità ta' l-oriġini u l-integrità tad-data; b'danakollu l-Istati Membri jistgħu, bla ħsara għal kondizzjonijiet li huma jistabbilixxu, jitolbu li jkun meħtieġ dokument ta' sommarju addizzjonali fuq il-karta.Il-fatturi jistgħu, b'danakollu, jintbagħtu b'mezzi elettroniċi oħra bla ħsara għall-aċċettazzjoni mill-Istat(i) Membru(i) kkonċernat(i). Il-Kummissjoni għandha tippreżenta, mhux aktar tard mill-31 ta' Diċembru 2008, rapport, flimkien ma' proposta, jekk ikun xieraq, li temenda l-kondizzjonijiet fuq fatturi elettroniċi sabiex tikkunsidra żviluppi teknoloġiċi futuri possibbli f'dan il-qasam.L-Istati Membri ma jistgħu jimponu fuq persuni taxxabbli li jkunu qed ifornu oġġetti jew servizzi fit-territorju tagħhom ebda obbligu jew formalità oħra relatata mat-trasmissjoni ta' fatturi b'mezzi elettroniċi. B'danakollu kollu, huma jistgħu jipprovdu, sal-31 ta' Diċembru 2005, li l-użu ta' din is-sistema għandha tkun bla ħsara għal avviż minn qabel.L-Istati Membri jistgħu jistabbilixxu kondizzjonijiet speċifiċi għal fatturi maħruġa b'mezzi elettroniċi għal oġġetti jew servizzi fornuti fit-territorji tagħhom minn pajjiż li miegħu ma jeżisti l-ebda strument legali relatat ma' għajnuna reċiproka simili fl-iskop għal dik stabbilita bid-Direttivi tal-KEE 76/308 u KEE 77/799 u bir-Regolament (KEE) Nru 218/92.Meta lottijiet li jkun fihom diversi fatturi jintbagħtu lill-istess riċevitur b'mezzi elettroniċi, id-dettalji li jkunu komuni għall-fatturi individwali jistgħu jkunu msemmija darba biss jekk, l-informazzjoni kollha tkun aċċessibbli għal kull fattura.(d) Kull persuna taxxabbli għandha tiżgura li l-kopji ta' fatturi maħruġa minnha, mill-klijent tagħha jew, f'isimha u għan-nom tagħha, minn terza parti, u l-fatturi kollha li hija rċiviet jkunu maħżuna.Għall-finijiet ta' din id-Direttiva, il-persuna taxxabbli tista' tiddeċiedi l-post ta' ħażna kemm-il darba tagħmel il-fatturi jew l-informazzjoni maħżuna hemm disponibbli mingħajr telf ta' żmien lill-awtoritajiet kompetenti kull meta jitolbu dan. L-Istati Membri jistgħu, b'danakollu, jitolbu biex persuni taxxabbli stabbiliti fit-territorju tagħhom jgħarrfuhom bil-post tal-ħażna, jekk dan ikun barra mit-territorju tagħhom. L-Istati Membri jistgħu, barra dan, jitolbu biex persuni taxxabbli stabbiliti fit-territorju tagħhom jaħżnu ġewwa l-pajjiż fatturi maħruġa minnhom stess jew mill-klijenti tagħhom jew, f'isimhom u għan-nom tagħhom, minn terza parti, kif ukoll il-fatturi kollha li jkunu rċivew, meta l-ħażna ma tkunx b'mezzi elettroniċi li tiggarantixxi aċċess sħiħ on-line għad-data relatata.L-awtentiċità ta' l-oriġini u l-integrità tal-kontenut tal-fatturi, kif ukoll kemm huma leġġibbli, għandhom ikunu ggarantiti matul il-perijodu ta' ħażna. Rigward il-fatturi riferuti fit-tielet sottoparagrafu ta' punt (ċ), l-informazzjoni li jkollhom ma tistax tkun mibdula; għandha tibqa' leġġibbli matul il-perijodu msemmi aktar 'il fuq.L-Istati Membri għandhom jiddeterminaw il-perjodu li għalih persuni taxxabbli jkollhom jaħżnu l-fatturi relatati ma' oġġetti jew servizzi fornuti fit-territorju tagħhom u l-fatturi li jirċievu persuni taxxabbli stabbiliti fit-territorju tagħhom.Sabiex jiżguraw li l-kondizzjonijiet stabbiliti fit-tielet sottoparagrafu jkunu obduti, l-Istati Membri riferuti fir-raba' sottoparagrafu jistgħu jitolbu li l-fatturi jinħażnu fil-forma oriġinali li jkunu ntbagħtu fiha, sew jekk tkun karta sew jekk elettronika. Huma jistgħu wkoll jitolbu li meta l-fatturi jinħażnu b'mezzi elettroniċi, id-data li tiggarantixxi l-awtentiċità ta' l-oriġini u l-integrità tal-kontenut tinħażen ukoll.L-Istati Membri riferuti fir-raba' sottoparagrafu jistgħu jimponu kondizzjonijiet speċifiċi li jipprojbixxu jew jirrestrinġu l-ħażna ta' fatturi f'pajjiż li miegħu ma jkun jeżisti l-ebda strument legali relatat ma' għajnuna reċiproka simili fl-iskop għal dak stabbilit bid-Direttivi tal-KEE 76/308, KEE77/799 u bir-Regolament (KEE) Nru 218/92 u għad-dritt ta' aċċess b'mezzi elettroniċi, tniżżil u użu riferut fl-Artikolu 22a.L-Istati Membri jistgħu, bla ħsara għal kondizzjonijiet li huma jistabbilixxu, jitolbu l-ħażna ta' fatturi li jkunu rċevew persuni mhux taxxabbli.(e) Għall-finijiet tal-punti (ċ) u (d), trasmissjoni u ħażna ta' fatturi "b’meżżi elettroniċi" għandha tfisser trasmissjoni jew li tagħmel disponibbli lir-riċevitur u ħażna li tuża tagħmir elettroniku għall-ipproċessar (inkuż kompressjoni diġitali) u ħażna ta' data, u tuża wajers, trasmissjoni tar-radju, teknoloġiji ottiċi jew mezzi elettromanjetiċi oħra.Għall-finijiet ta' din id-Direttiva, l-Istati Membri għandhom jaċċettaw dokumenti jew messaġġi f'forma ta' karta jew elettronika bħala fatturi jekk jissodisfaw il-kondizzjonijiet stabbiliti f'dan il-paragrafu."3. Is-sottoparagrafu li ġej għandu jiżdied ma' paragrafu 8:"L-għażla li hemm ipprovdut għaliha fl-ewwel sottoparagrafu ma tistax tintuża biex timponi obbligi addizzjonali aktar minn dawk stabbiliti fil-paragrafu 3."4. Is-sottoparagrafu li ġej għandu jiżdied mal-paragrafu 9(a):"Mingħajr preġudizzju għad-disposizzjonijiet stabbiliti f'punt (d), l-Istati Membri ma jistgħux, b'danakollu, jeħilsu lill-persuni taxxabbli riferuti fit-tielet inċiż mill-obbligi riferuti fl-Artikolu 22(3)."5. Il-punt li ġej għandu jinżied mal-paragrafu 9:"(d) Bla ħsara għall-konsultazzjoni mal-Kumitat li hemm ipprovdut għalih fl-Artikolu 29 u skond il-kondizzjonijiet li jistgħu jistabbilixxu, l-Istati Membri jistgħu jipprovdu li fatturi ta' oġġetti fornuti jew servizzi mogħtija fit-territorju tagħhom m'għandhomx bżonn jissodisfaw uħud mill-kondizzjonijiet stabbiliti fil-paragrafu 3(b) fil-każijiet li ġejjin:- meta l-ammont tal-fattura huwa żgħir, jew- meta prattika kummerċjali jew amministrattiva fis-settur tan-negozju relatat jew il-kondizzjonijiet tekniċi li taħthom jinħarġu l-fatturi jagħmluha diffiċli li jkunu konformi mar-rekwiżiti kollha riferuti fil-paragrafu 3(b).- id-data tal-ħruġ,- identifikazzjoni tal-persuna taxxabbli,- identifikazzjoni tat-tip ta' oġġetti fornuti jew servizzi mogħtija,- it-taxxa dovuta jew l-informazzjoni meħtieġa biex issir stima tagħha.L-arranġamenti simplifikati li hemm ipprovdut għalihom f'dan il-punt ma jistgħux ikunu applikati għal transazzjonijiet riferuti fil-paragrafu 4(ċ)."6. Il-punt li ġej għandu jinżied mal-paragrafu 9:"(e) F'każijiet fejn l-Istati Membri jagħmlu użu mill-għażla li hemm ipprovdut għaliha fit-tielet inċiż ta' punt (a) li jastjenu milli jallokaw numru kif riferut fil-paragrafu 1(ċ) lil persuni taxxabbli li ma jwettqu l-ebda waħda mit-transazzjonijiet riferuti fil-paragrafu 4(ċ), u fejn il-fornitur jew il-klijent ma jkunux ġew allokati numru ta' identifikazzjoni ta' dan it-tip, il-fattura għandha turi minflok numru ieħor magħruf bħala n-numru ta' riferenza tat-taxxa, kif inhu definit mill-Istati Membri kkonċernati.Meta l-persuna taxxabbli tkun ġiet allokata numru ta' identifkazzjoni kif riferut fil-paragrafu 1(ċ), l-Istati Membri riferuti fl-ewwel sottoparagrafu jistgħu wkoll jitolbu li l-fattura turi:- għal servizzi mogħtija riferuti fl-Artikolu 28b(Ċ), (D), (E) u (F) u għall-provvista ta' oġġetti riferuta fl-Artikolu 28ċ(A) u (E) punt 3, in-numru riferut fil-paragrafu 1(ċ) u n-numru ta' riferenza tat-taxxa tal-fornitur;- għall-provvisti ta' oġġetti u servizzi oħra, in-numru ta' riferenza tat-taxxa tal-fornitur biss jew in-numru riferut fil-paragrafu 1(ċ) biss."Artikolu 3"Artikolu 22aDritt għall-aċċess għall-fatturi maħżuna b'mezzi elettroniċi fi Stat Membru ieħorMeta persuna taxxabbli taħżen fatturi li toħroġ jew tirċievi b'mezzi elettroniċi waqt li tiggarantixxi aċċess on-line għad-data u meta l-post ta' ħażna jkun fi Stat Membru għajr dak li fih il-persuna tkun stabbilita, l-awtoritajiet kompetenti fl-Istat Membru li fih tkun stabbilita għandu jkollhom id-dritt, għall-fini ta' din id-direttiva, biex jaċċessaw b'mezzi elettroniċi, iniżżlu u jużaw dawn il-fatturi fil-limiti stipulati bir-regolamenti ta' l-Istat Membru fejn il-persuna taxxabbli tkun stabbilita u sa fejn dak l-Istat jeħtieġ għal raġunijiet ta' kontroll."Artikolu 41. Il-kliem "jew tad-dokument li jservi ta' fattura" għandu jitħassar mill-ewwel u t-tielet inċiż tat-tielet sottoparagrafu ta' l-Artikolu 10(2).2. Il-kliem "jew fuq id-dokumenti l-oħra kollha li jservu bħala fattura" għandu jitħassar mill-Artikolu 24(5) u l-kliem "jew fuq kull dokument ieħor li jservi bħala fattura" għandu jitħassar mill-Artikolu 26a(B), punt 9.3. Il-kliem "jew dokument minfloku" għandu jitħassar minn punt 4 ta' l-Artikolu 26a(Ċ).4. Il-kliem "jew dokument ieħor li jservi bħala fattura" u "jew dokument" għandu jitħassar mill-Artikolu 28d(3) u mit-tieni sottoparagrafu ta' l-Artikolu 28d(4).5. Fl-Artikolu 28g (li jieħu post l-Artikolu 21 ta' l-istess Direttiva), l-Artikolu 21 għandu jkun emendat kif ġej:- Il-kliem "jew dokument ieħor li jservi bħala fattura" għandu jitħassar mill-paragrafu 1(d).6. Il-kliem "jew fuq kull dokument ieħor minfloku" għandu jitħassar mill-Artikolu 28o(1)(e).Artikolu 5L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa biex ikunu konformi ma' din id-Direttiva b'seħħ mill-1 ta' Jannar 2004. Huma għandhom jgħarrfu minnufih lill-Kummissjoni bihom.Meta l-Istati Membri jadottaw dawn il-miżuri, għandu jkollhom riferenza għal din id-Direttiva jew għandu jkollhom magħhom din ir-riferenza fl-okkażjoni tal-pubblikazzjoni uffiċjali tagħhom. Il-metodi ta' kif jagħmlu din ir-riferenza għandhom ikunu stabbiliti mill-Istati Membri.Artikolu 6Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 7Din id-Direttiva hija indirizzata lill-Istati Membri.Magħmula fi Brussel, fl-20 ta' Diċembru 2001.Għall-KunsillIl-PresidentC. Picqué[1] ĠU C 96 E, tas-27.3.2001, p. 145.[2] Fehma mogħtija fit-13 ta' Ġunju 2001 (għadha mhix ippubblikata fil-Ġurnal Uffiċjali).[3] ĠU C 193, ta' l-10.7.2001, p. 53.[4] ĠU L 145, tat-13.6.1977, p. 1. Direttiva kif emendata l-aħħar bid-Direttiva tal-KE 2001/4 (ĠU L 22, ta' l-24.1.2001, p. 17).[5] ĠU L 281, tat-23.11.1995, p. 31.[6] ĠU L 73, tad-19.3.1976, p. 18. Direttiva kif emendata l-aħħar bid-Direttiva tal-KE 2001/44 (ĠU L 175, tat-28.6.2001, p. 17).[7] ĠU L 336, tas-27.12.1977, p. 15. Direttiva kif emendata l-aħħar bl-Att ta' l-Adeżjoni ta' l-1994.[8] ĠU L 24, ta' l-24.7.1997, p. 1.[9] ĠU L 13, tad-19.1.2000, p. 12.[10] ĠU L 338, tat-28.12.1994, p. 98.--------------------------------------------------


title: Id-Direttiva tal-Kummissjoni 2000/41/ke tad-19 ta' Ġunju 2000 li tipposponi għat-tieni darba d-data li warajha testijiet fuq l-annimali huma pprojbiti għall-ingredjenti jew it-taħlit ta' ingredjenti ta' prodotti kosmetiċiTest b'relevanza għaż-ŻEE.

text:
Avviż Legali Importanti

|

32000L0041

Official Journal L 145 , 20/06/2000 P. 0025 - 0026

		Id-Direttiva tal-Kummissjoni 2000/41/ketad-19 ta' Ġunju 2000li tipposponi għat-tieni darba d-data li warajha testijiet fuq l-annimali huma pprojbiti għall-ingredjenti jew it-taħlit ta' ingredjenti ta' prodotti kosmetiċi(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill (KEE) Nru 76/768 tas-27 ta' Lulju 1976 fuq l-approssimazzjoni tal-liġijiet ta' l-Istati Membri dwar il-prodotti kosmetiċi [1], kif emendata l-aħħar bid-Direttiva tal-Kummissjoni (KEE) 2000/11 [2], u partikolarment l-Artikolu 4(1)(i) tagħha,Wara li kkonsultat il-Kumitat Xjentifiku fuq il-prodotti kosmetiċi u l-prodotti mhux ta' l-ikel maħsuba għall-konsumaturi,Billi:(1) L-għan prinċipali tad-Direttiva 76/768/KEE huwa li tħares is-saħħa pubblika. Għal dan il-għan huwa indispensabbli li jsiru ċerti testijiet tossikoloġiċi biex tiġi vvalutata s-sigurtà għal saħħet il-bniedem ta' l-ingredjenti u t-taħlit ta' l-ingredjenti użati fil-prodotti kosmetiċi.(2) Skond l-Artikolu 4(1)(i) tad-Direttiva 76/768/KEE l-Istati Membri għandhom jipprojbixxu l-kummerċ tal-prodotti kosmetiċi li jkun fihom ingredjenti jew taħlit ta' ingredjenti ttestjati fuq l-annimali wara t-30 ta' Ġunju 2000 sabiex ikunu konformi mar-rekwiżiti tad-Direttiva.(3) It-tieni subparagrafu ta' din id-dispożizzjoni jipprovdi wkoll li l-Kummissjoni għandha tibgħat abbozz ta' miżuri biex tipposponi d-data ta' l-implimentazzjoni ta' din id-dispożizzjoni jekk ma jkunx hemm progress suffiċjenti fl-iżvilupp ta' metodi sodisfaċenti minflok l-ittestjar fuq l-annimali, u partikolarment f'dawk il-każijiet fejn metodi alternattivi ta' ttestjar, minkejja l-isforzi raġonevoli kollha, ma jkunux ġew validati xjentifikament bħala li joffru livell ekwivalenti ta' protezzjoni lill-konsumatur, waqt li jitqiesu l-linji gwida tat-testijiet dwar it-tossiċità ta' l-OECD.(4) Fl-assenza ta' kwalunkwe metodu alternattiv validat xjentifikament għall-esperimenti fuq l-annimali u kwalunkwe linji gwida pertinenti għall-ittestjar dwar it-tossiċità fil-qasam tal-metodi alternattivi adottati mill-OECD, kien meħtieġ li d-data tiġi posposta kif previst fl-Artikolu 4(1)(i) tad-Direttiva 76/768/KEE għall-ewwel darba mid-Direttiva tal-Kummissjoni 97/18/KE b'konformità mat-tieni subparagrafu ta' din id-dispożizzjoni.(5) Tliet metodi alternattivi ġew validati sal-lum fl-Ewropa. Mhux probabbli li l-aġġornament xjentifiku sa jitbiddel b'mod sinifikanti qabel it-30 ta' Ġunju 2000. Għalhekk, id-data prevista fl-Artikolu 4(1)(i) tad-Direttiva 76/768/KEE għandha tiġi posposta għat-tieni darba b'konformità mat-tieni subparagrafu ta' din id-dispożizzjoni u l-Artikolu 2 tad-Direttiva 97/18/KE.(6) Dawn it-tliet metodi qegħdin jiġu inkorporati fil-liġi tal-Komunità billi jiddaħħlu fl-Anness V tad-Direttiva tal-Kunsill 67/548/KEE tas-27 ta' Ġunju 1967 fuq l-approssimazzjoni tal-liġijiet, ir-regolamenti u dispożizzjonijiet amministrattivi dwar il-klassifikazzjoni, l-ippakkjar u t-tikkettjar ta' sustanzi perikolużi [3], kif emendata l-aħħar bid-Direttiva tal-Kummissjoni 2000/33/KE [4].(7) Id-Direttiva tal-Kunsill 86/609/KEE [5] ta' l-24 ta' Novembru 1986 fuq l-approssimazzjoni tal-liġijiet, ir-regolamenti u d-dispożizzjonijiet amministrattivi ta' l-Istati Membri dwar il-ħarsien tal-bhejjem użati għal skopijiet esperimentali u skopijiet xjentifiċi oħra [6] tipprovdi biex test fuq l-annimali ma jsirx jekk ikun hemm disponibbli metodu alternattiv.(8) Dawn il-metodi huma għalhekk obbligatorji biex jintużaw fis-setturi kollha inkluż dak tal-kosmetiċi.(9) Il-Kummissjoni pproponiet Direttiva li temenda għas-seba' darba d-Direttiva 76/768/KEE sabiex issolvi definittivament il-kwistjoni ta' l-esperimenti fuq l-annimali fis-settur tal-prodotti kosmetiċi. Din il-proposta għandha tiġi adottata bi proċedura ta' deċiżjoni flimkien li tinvolvi l-Parlament Ewropew u l-Kunsill.(10) Waqt li wieħed iqis li huwa mistenni li metodi alternattivi validati jkunu disponibbli għal testijiet oħra fis-sentejn li ġejjin u li d-Direttiva proposta għandha tiġi adottata sa dak iż-żmien, huwa approprjat li tiġi posposta għall-aħħar darba d-data ta' fit-30 ta' Ġunju 2002.(11) Il-miżuri previsti f'din id-Direttiva huma skond il-fehma tal-Kumitat dwar l-adattament għal progress tekniku tad-Direttivi fuq it-tneħħija ta' ostakli tekniċi għall-kummerċ fis-settur tal-prodotti kosmetiċi,ADOTTAT DIN ID-DIRETTIVA:L-Artikolu 1Id-data ta' "it-30 ta' Ġunju 2000" għandha titbiddel b' "it-30 ta' Ġunju 2002" fl-ewwel sentenza ta' l-Artikolu 4(1)(i) tad-Direttiva 76/768/KEE.L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva mhux aktar tard mid-29 ta' Ġunju 2000. Huma għandhom minnufih jgħarrfu lill-Kummissjoni dwarhom.Meta l-Istati Membri jadottaw dawn id-dispożizzjonijiet, huma għandu jkollhom referenza għal din id-Direttiva jew ikunu akkumpanjati b'dik ir-referenza fil-ħin tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-riferenza.2. L-Istati Membri għandhom jgħarrfu lill-Kummissjoni bid-dispożizzjonijiet tal-liġi nazzjonali li huma jadottaw fil-qasam regolat minn din id-Direttiva.L-Artikolu 3Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fid-19 ta' Ġunju 2000.Għall-KummissjoniErkki LiikanenMembru tal-Kummissjoni[1] ĠU L 262, tas-27.9.1976, p. 169.[2] ĠU L 65, ta' l-14.3.2000, p. 22.[3] ĠU L 114, ta' l-1.5.1997, p. 43.[4] ĠU L 196, tas-16.8.1967, p. 1.[5] ĠU L 136, tat-8.6.2000, p. 90.[6] ĠU L 358, tat-18.12.1986, p. 1.--------------------------------------------------


title: Id-Direttva tal-Kummissjoni 96/4/KE tas-16 ta’ Frar 1996 li temenda d-Direttiva 91/321/KEE dwar il-formulae tat-trabi u l-formula tal-prosegwiment

text:
Avviż Legali Importanti

|

31996L0004

Official Journal L 049 , 28/02/1996 P. 0012 - 0016

		Id-Direttva tal-Kummissjoni 96/4/KEtas-16 ta’ Frar 1996li temenda d-Direttiva 91/321/KEE dwar il-formulae tat-trabi u l-formula tal-prosegwiment(Test b’relevanza ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/398/KEE tat-3 ta’ Mejju 1989 dwar l-approssimazzjoni tal-liġijiet ta’ l-Istati Membri dwar l-oġġetti ta’ l-ikel għall-użu nutrizzjonali partikolari [1], u partikolarment l-Artikolu 4 tiegħu,Billi meqjusa n-natura ta’ formulae tat-trabi u formulae ta’ prosegwiment, ir-regoli dettaljati għad-dikjarazzjoni tan-nutrimenti fuq it-tikketti għandhom ikunu kkjarifikati sabiex tiġi evitata kull problema li tista’ tinħoloq mill-applikazzjoni tal-leġislazzjoni relevanti l-oħra tal-Komunità;Billi d-data xjentifika ġdida tiġġustifika ċerti modifikazzjonijiet fil-komposizzjoni essenzjali mandatorja tal-formulae għat-trabi u formulae ta’ prosegwiment speċifikati fl-Annessi I u II tad-Direttiva tal-Kummissjoni 91/321/KEE [2], kif emendata bl-Att ta’ Adeżjoni ta’ l-Awstrija, il-Finlandja u l-Isvezja.Billi n-nukleotidi, li huma kostitwenti naturali tal-ħalib uman, ġew użati sabiex jissupplimentaw il-formulae għat-trabi u formulae ta’ prosegwiment għal ħafna snin fl-Istati Membri u f’pajjiżi terzi mingħajr l-ebda effett negattiv; billi għalhekk ma hemm l-ebda ġustifikazzjoni għall-projbizzjoni ta’ l-użu tagħhom fil-manifattura ta’ dawn il-prodotti;Billi l-progress teknoloġiku irriżulta fil-produzzjoni ta’ formulae għat-trabi, ibbażati fuq idrolizzati parzjali tal-proteini, li minħabba l-livelli baxxi ta’ proteini immuno-reattivi tagħhom jistgħu jkunu utili; billi għal din ir-raġuni indikazjoni dwar dawn il-karatteristiċi partikolari għandha tkun permissibli; billi dawn il-prodotti huma distinti mill-prodotti tad-dieta semi-elimentali bbażata fuq idrolizzati ta’ grad għoli wżati għall-immaniġġjar tad-dieta ta’ kondizzjonijiet medikament iddjanostikati, li m’humiex koperti b’din id-Direttiva;Billi d-Direttiva 91/321/KEE għandha għalhekk tkun emendata;Billi l-Kumitat Xjentifiku għall-Ikel, b’mod konformi mal-Artikolu 4 tad-Direttiva 89/398/KEE, kien ġie kkonsultat dwar id-dispożizzjonijiet li jistgħu jaffettwaw is-saħħa pubblika;Billi l-miżuri li hemm provvediment dwarhom f’din id-Direttiva huma b’mod konformi mal-opinjoni tal-Kumitat Permanenti ta’ l-Oġġetti ta’ l-Ikel,ADOTTAT DIN ID-DIRETTIVA:L-Artikolu 1Id-Direttiva 91/321/KEE hija emendata kif ġej:1. L-Artikolu 6 huwa mibdul b’dan li ġej:"L-Artikolu 6Formulae għat-trabi u formulae ta’ prosegwiment ma għandu jkun fihom l-ebda sustanza f’tali kwantità li tista tipperikola s-saħħa tat-trabi u tfal żgħar. Il-livelli massimi meħtieġa għandhom ikunu stabbiliti mingħajr dewmien.Il-kriterji mikrobijoloġiċi għandhom ukoll ikunu stabbiliti kif meħtieġ."2. L-Artikolu 7 huwa emendat b’li ġej:(a) Il-punti (d) u (e) tal-paragrafu 2 għandhom jinbidlu b’dan li ġej:"(d) fil-każ ta’ formulae għat-trabi u formulae ta’ prosegwiment, il-valur ta’ l-enerġija disponibbli, espressa f’kJ u kcal, u l-kontenut tal-proteini, karbo-idrati u lipidi, espressi f’forma numerika, għal kull 100 ml tal-prodott lest għall-użu;(e) fil-każ ta’ formulae għat-trabi u formulae ta’ prosegwiment, il-kwantità medja ta’ kull sustanza minerali u ta’ kull vitamina msemmija fl-Annessi I u II rispettivament, u fejn japplika ta’ choline, inositol, carnitine u taurine, espressi f’forma numerika, għal kull 100 ml tal-prodott lest għall-użu;"(b) Dan li ġej huwa mdaħħal bħala l-paragrafu 2a:"2a. It-tikketta tista’ ġġib:(a) il-kwantità medja tan-nutrienti msemmija fl-Anness III meta din id-dikjarazzjoni ma tkunx koperta mid-dispożizzjonijiet tal-paragrafu 2 (e) ta’ dan l-Artikolu, espressi f’forma numerika, għal kull 100 ml tal-prodott lest għall-użu;(b) għall-formulae ta’ prosegwiment, b’żieda ma’ l-informazjoni numerika, l-informazzjoni dwar il-vitamini u minerali inklużi fl-Anness VIII, espressi bħala persentaġġ tal-valuri ta’ referenza mogħtija hemmhekk, għal kull 100 ml tal-prodott lest għall-użu, basta li l-kwantitajiet preżenti huma mill-anqas ugwali għal 15 % tal-valuri ta’ referenza:"3. L-Annessi huma emendati kif ġej fl-Anness ta’ dan.L-Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva mhux aktar tard mill-31 ta’ Marzu 1997. Għandhom jinfurmaw minnufih lill-Kummissjoni dwar dan. Dawk il-liġijiet, regolamenti u dispożizzjonijiet amministrattivi għandhom jiġu applikati b’tali mod illi:- jippermettu l-kummerċ fil-prodotti li jkunu konformi ma’ din id-Direttiva mhux aktar tard mill-1 ta’ April, 1997,- jipprojbixxu l-kummerċ fil-prodotti li ma jkunux konformi ma’ din id-Direttiva, b’effett mill-31 ta’ Marzu 1999.Meta l-Istati Membri jadottaw dawn id-dispożizzjonijiet, dawn għandhom ikun fihom referenza għal din id-Direttiva jew għandhom ikunu akkumpanjati minn din ir-referenza fil-waqt tal-pubblikazzjoni uffiċċjali tagħhom. Il-proċedura għal din ir-referenza għandha tiġi adottata mill-Istati Membri.L-Artikolu 3Din id-Direttiva għandha tidħol fis-seħħ fl-20 jum wara li tkun ippubblikata fil-Ġurnal Uffiċċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmul fiBrussel, is-17 ta’ Frar, 1996.Għall-KummissjoniMartin bangemannMembru tal-Kummissjoni[1] ĠU L 186, tat-30.6.1989, p. 27.[2] ĠU L 175, ta’ l-4.7.1991, p. 35.--------------------------------------------------L-ANNESSL-Annessi tad-Direttiva 91/321/KEE huma emendati kif ġej:(ċ) 1. L-Anness I huwa emendat kif ġej:(a) Il-kliem introduttorju tas-Sezzjoni 2 u tas-Sezzjonijiet 2.1 u 2.2 huma mibdula b’dan li ġej:"2. Proteini(Kontenut ta’ proteini = kontenut ta’ nitroġenu × 6,38) għall-proteini tal-ħalib tal-baqar.(Kontenut ta’ proteini = kontenut ta’ nitroġenu × 6,25) għall-proteini iżolati tas-sojja u idrolizzati parzjali ta’ proteini.L-"indiċi kimiku" għandha tfisser l-aktar proporzjon baxx bejn il-kwantità ta’ kull aċidu amminiku essenzjali tal-protein tat-test u l-kwantità ta’ kull aċidu amminiku korrispondenti tal-proteini ta’ referenza.2.1. Formulae manifatturati mill-proteini tal-ħalib tal-baqarMinimu | Massimu |0,45 g/100kJ | 0,7 g/100 kJ |(1,8 g/100 kcal) | (3 g/100 kcal) |Għal valur ugwali ta’ l-enerġija, il-formula għandu jkun fiha kwantità disponibbli ta’ kull wieħed mill-aċidu amminiku essenzjali u semi-essenzjali mill-anqas ugwali għal dak kif kontenut fil-proteina ta’ referenza (ħalib tas-sider, kif definit fl-Anness V); b’dankollu, għall-iskopijiet ta’ kalkolu, il-konċentrazzjoni ta’ methionine u cystine jistgħu jingħaddu flimkien.2.2. Formulae manifatturati mill-idrolizzati parzjali ta’ proteinMinimu | Massimu |0,56 g/100 kJ | 0,7 g/100 kJ |(2,25 g/100 kcal) | (3 g/100 kcal) |Għal valur ugwali ta’ l-enerġija, il-formula għandu jkun fiha kwantità disponibbli ta’ kull wieħed mill-aċidu amminiku essenzjali u semi-essenzjali mill-inqas ugwali għal dak kontenut fil-proteina tar-referenza (il-ħalib tas-sider, kif definit fl-Anness V); b’dankollu, għall-iskopijiet tal-kalkolu, il-konċentrazzjoni ta’ methionine u cystine jistgħu jingħaddu flimkien.Ir-relattività ta’ l-effiċjenza tal-proteini (PER) u l-utilizzazzjoni netta tal-proteini (NPU) għandha tkun mill-anqas ugwali għal dawk tal-kaseina.Il-kontenut ta’ taurine għandu jkun ugwali għal mill-anqas 10 μmoles/100 kJ (42 μmoles/100 kcal) u l-kontenut ta’ L-carnitine għandu jkun ugwali għal mill-anqas 1,8 μmoles/100 kJ (7,5 μmoles/100 kcal)."(b) Il-kontenut minimu ta’ lipidi fis-Sezzjoni 3 huwa modifikat kif ġej:"Minimu1,05 g/100 kJ(4,4 g/100 kcal)"It-tielet inċiż tas-Sezzjoni 3.1 huwa mħassar.(d) Dan li ġej għandu jiżdied mas-Sezzjoni 3."3.5. Il-kontenut ta’ l-aċidu alpha-linolenic m’għandux ikun anqas minn 12mg/100 kJ (50 mg/100 kcal).Il-proporzjon ta’ l-aċidu linoleic/alpha-linolenic m’għandux ikun anqas minn 5 u mhux aktar minn 15.3.6. Il-kontenut ta’ l-aċidu trans-xaħmi m’għandux ikun aktar minn 4 % tal-kontenut totali tax-xaħam.3.7. Il-kontenut ta’ l-aċidu erucic m’għandux ikun aktar minn 1 % tal-kontenut totali tax-xaħam.3.8. Jistgħu jiżdiedu aċidi xaħmija polyunsaturated (LCP) tat-tip long-chain (20 u 22 atomu tal-karbonju). F’dak il-każ il-kontenut tagħhom m’għandux ikun aktar minn:1 % għall-kontenut totali tax-xaħam għal n-3 LCP u2 % tal-kontenut totali tax-xaħam għal n-6 LCP (1 % tal-kontenut totali tax-xaħam għall-aċidu arachidonic)Il-kontenut ta’ l-aċidu eicosapentaenoic (20:5 n-3) m’għandux ikun aktar minn dak tal-kontenut ta’ l-aċidu docosahexaenoic (22:6 n-3)."(e) Dan li ġej għandu jiżdied mas-Sezzjoni 5.1.| "Kull 100 kJ | Kull 100 kcal |Minimu | Massimu | Minimu | Massimu |(Selenju) μg | — | 0,7 | — | 3 |(f) Fis-Sezzjoni 6 ta’ l-Anness I, ir-referenza għan-nicotinamide hija mibdula b’dan li ġej:| "Kull 100 kJ | Kull 100 kcal |Minimu | Massimu | Minimu | Massimu |(Niacin) (mg-NE) | 0,2 | — | 0,8 | —" |2. L-Anness II huwa emendat kif ġej:(a) Fis-Sezzjoni 2, l-ewwel paragrafu li jiġi wara l-valuri numeriċi, żid il-kliem: "… jew ħalib tas-sider…" wara l-kelma "kaseina"u fl-aħħar tas-Sezzjoni 2, żid il-paragrafu li ġej:"Għal valur ugwali ta’ l-enerġija, dawn il-formulae għandhom ikun fihom kwantità disponibbli ta’ melthionine mill-inqas ugwali għal dak kontenut fil-ħalib tas-sider kif definit fl-Anness V."(b) It-tielet inċiż tas-Sezzjoni 3.1 huwa mħassar.(ċ) Dan li ġej għandu jiddaħħal fis-Sezzjoni 3."3.5. Il-kontenut ta’ l-aċidu trans-xaħmi m’għandux ikun aktar minn 4 % tal-kontenut totali tax-xaħam.3.6. Il-kontenut ta’ l-aċidu erucic m’għandux ikun aktar minn 1 % tal-kontenut totali tax-xaħam."3. Dan li ġej jiżdied bħala s-Sezzjoni 7 kemm għall-Anness I kif ukoll għall- l-Anness II:"7. In-nukleotidi li ġejjin jistgħu jiżdiedu:| Massimu |(mg/100 kJ) | (mg/100 kcal) |Cytidine 5’ - monophosphate | 0,60 | 2,50 |Uridine 5’ – monophosphate | 0,42 | 1,75 |Cytidine 5’ – monophosphate | 0,36 | 1,50 |Guanosine 5’ – monophosphate | 0,12 | 0,50 |Inosine 5’ – monophosphate | 0,24 | 1,00" |4. L-Anness III huwa emendat kif ġej:(a) Dan li ġej għandu jiżdied mas-Sezzjoni 2."Sustanzi minerali | Imluħ permissibbli |selenium (selenju) | selenat tas-sodju selenit tas-sodju" |(b) Is-sustanzi li ġejjin għandhom jiżdiedu mas-Sezzjoni 3:"‘cytidine 5’ – monophosphate u l-melħ tas-sodju tiegħu‘uridine 5’ – monophosphate u l-melħ tas-sodju tiegħu‘adenosine 5’ – monophosphate u l-melħ tas-sodju tiegħu‘guanosine 5’- monophosphate u l-melħ tas-sodju tiegħu‘inosine 5’ – monophosphate u l-melħ tas-sodju tiegħu"5. Dan li ġej għandu jiżdied ma’ l-Anness IV:"Talbiet relatati ma’ | Kondizzjonijiet li jiġġustifikaw it-talba |7.Tnaqqis ta’ riskju għall-allerġija għall-proteini tal-ħalib. Din it-talba tista tinkludi termini li jirreferu għall-allergin imnaqqas tal-projetajiet imnaqqsa ta’ l- antiġenu. | (a)Il-formulae għandhom jissodisfaw id-dispożizzjonijiet elenkati fis-Sezzjoni 2.2 ta’ l-Anness I u l-ammont ta’ proteini immunoreattivi imkejla bil-metodi li huma ġeneralment aċċettabbli bħala adatti, għandhom ikunu anqas minn 1 % tas-sustanzi li jkun fihom in-nitroġenu fil-formulae;(b)It-tikketta għandha tindika li l-prodott m’għandux jiġi kkunsmat mit-trabi li huma allerġiċi għall-proteini intatti li minnhom hu magħmul, sakemm testijiet kliniċi aċċettabbli b’mod ġenerali jgħatu prova tat-tolleranza tal-formula f’aktar minn 90 % tat-trabi (intervall b’kunfidenza ta’ 95 %) li huma iper-sensittivi għall-proteini li minnhom huwa magħmul l-idrolizzat.(ċ)Il-formulae amministrati mill-ħalq m’għandhomx jinduċu s-sensitazzjoni, fl-annimali, għall-proteini intatti li minnhom hija akwistata l-formula.(d)Dettalji obbjetti u xjentifikament ivverifikati bħala prova tal-propjetajiet mistqarra għandhom ikunu disponibbli." |6. Dan li ġej huwa miżjud bħala l-Anness VIII:"L-ANNESS VIIIVALURI TA’ REFERENZA GĦALL-ITTIKKETTJAR TAN-NUTRIMENTI TA’ L-IKEL INTENZJONAT GĦAT-TRABI U T-TFAL ŻGĦARNutrient | Valur ta’ referenza għall-ittikkettjar || |Vitamina A | (μg) | 400 |Vitamina D | (μg) | 10 |Vitamina C | (mg) | 25 |Thiamin | (mg) | 0,5 |Riboflvin | (mg) | 0,8 |Ekwivalenti tan-Niacin | (mg) | 9 |Vitamina B6 | (mg) | 0,7 |Folate | (μg) | 100 |Vitamina B12 | (μg) | 0,7 |Kalcju | (mg) | 400 |Ħadid | (mg) | 6 |Żingu | (mg) | 4 |Jodju | (μg) | 70 |Selenium | (μg) | 10 |Ramm | (mg) | 0,4 |"--------------------------------------------------L-ANNESS VIIIVALURI TA’ REFERENZA GĦALL-ITTIKKETTJAR TAN-NUTRIMENTI TA’ L-IKEL INTENZJONAT GĦAT-TRABI U T-TFAL ŻGĦARNutrient | Valur ta’ referenza għall-ittikkettjar || |Vitamina A | (μg) | 400 |Vitamina D | (μg) | 10 |Vitamina C | (mg) | 25 |Thiamin | (mg) | 0,5 |Riboflvin | (mg) | 0,8 |Ekwivalenti tan-Niacin | (mg) | 9 |Vitamina B6 | (mg) | 0,7 |Folate | (μg) | 100 |Vitamina B12 | (μg) | 0,7 |Kalcju | (mg) | 400 |Ħadid | (mg) | 6 |Żingu | (mg) | 4 |Jodju | (μg) | 70 |Selenium | (μg) | 10 |Ramm | (mg) | 0,4 |--------------------------------------------------


title: Direttiva tal-Kummissjoni 2005/8/KE tas- 27 ta' Jannar 2005 li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf tal-bhejjem Test b’relevanza għaż-ŻEE.

text:
               6.10.2006

               MT

               Il-Ġurnal Uffiċjali ta’ l-Unjoni Ewropea

               124

         DIRETTIVA TAL-KUMMISSJONI 2005/8/KE
   tas-27 ta' Jannar 2005
   li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar sustanzi mhux mixtieqa fl-għalf tal-bhejjem
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar sustanzi mhux mixtieqa fl-għalf tal-bhejjem (1), u b’mod partikolari l-Artikolu 8 (1) tagħha,
   Billi:

               (1)

               Id-Direttiva 2002/32/KE tipprovdi li l-użu ta’ prodotti intenzjonati għall-għalf ta’ l-annimali tipprovdi li l-użu ta’ prodotti intenzjonati għall-għalf ta’ l-animali li fihom livelli ta’ sustanzi mhux mixtieqa li jeċċedu l-livelli massimi mniżżla f’Anness I tagħha huwa projbit.

               (2)

               Meta d-Direttiva 2002/32/KE kienet adottata, il-Kummissjoni ddikjarat li d-dispożizzjonijiet mniżżla f’Anness I għal dik id-Direttiva ser ikunu riveduti abbażi ta’ eżaminazzjonijiet xjentifiċi aġġornati tar-riskju u billi tittieħed in konsiderazzjoni l-projbizzjoni ta’ kull sustanza dilwita ta’ prodotti kontaminati li ma jikkonformawx, intenzjonati għall-għalf ta’ l-annimali.

               (3)

               Qabel ma’ tkun tista ssir reviżjoni kompleta bbażata fuq eżaminazzjoni xjentifika aġġornata tar-riskju, huwa neċessarju li nipprovdu għal ċertu emendi fid-dawl ta’ żviluppi fit-tagħrif xjentifiku u tekniku.

               (4)

               Huwa xieraq jiġi kjarifikat it-terminu green fodder.

               (5)

               Peress illi l-provvista tal-karbunat tal-kalċju, materjal essenzjali u ta’ valur għall-għalf, tista’ tkun ipperikolata peress illi l-livell ta’ merkurju totali minħabba kontaminazzjoni normali fl-isfond hija viċin jew teċċedi l-livell massimu mniżżel fl-Anness I għad-Direttiva 2002/32/KE, dak il-livell massimu għandu jiġi emendat, billi jittieħed in konsiderazzjoni li l-merkurju huwa preżenti fil-karbunat tal-kalċju fil-forma inorganika tiegħu u li l-Kumitat Xjentifiku għall-Alimentazzjoni ta' l-Annimali jikkonferma li l-merkurju f'forma inorganika huwa inqas tossiku b'mod sinifikanti minn merkurju organiku, b'mod partikolari merkurju tal-metil.

               (6)

               Il-livell massimu għall-fluworin f’għalf ieħor komplimentari ta’ l-annimali huwa 125 mg/kg kull 1 % fosfru. Għall-raġunijiet ambjentali, il-livell ta’ fosfru fl-għalf ta’ l-annimali huwa ristrett u d-diġestibilità u d-disponibbiltà bijoloġika tal-fosfru hija mtejba billi jsir użu minn enżima bħal phytase. Għalhekk mhuwiex aktar xieraq li jiġi stabbilit il-livell massimu kull 1 % tal-fosfru imma li jiġi stabbilit il-livell massimu għall-għalf komplimentari relattiv għal għalf ta’ l-annimali b’kontenut ta’ ilma ta’ 12 %.

               (7)

               Id-Direttiva 2002/32/KE għandha għalhekk tiġi emendata skond dan.

               (8)

               Il-miżuri provduti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 2002/32/KE huwa emendat skond l-Anness ta’ din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jikkonformaw ma’ din id-Direttiva, mhux iżjed tard minn tnax-il xahar wara d-dħul fis-seħħ. Huma għandhom minnufih jgħaddu lill-Kummissjoni it-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew ikunu akkumpanjati b’tali referenza fil-waqt tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jgħaddu lill-Kummissjoni it-test tad-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija ndirizzata lill-Istati Membri.

      Magħmula fi Brussell, nhar is-27 ta' Jannar 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 140, 30.5.2002, p. 10. Direttiva kif emendata l-aħħar bid-Direttiva 2003/100/KE (ĠU L 285, 1.11.2003, p. 33).

      ANNESS
      Anness I għad-Direttiva 2002/32/KE huwa emendat kif ġej:

                  (1)

                  Fil-kolonna 2 ringiela 2, ċomb, in-nota tal-qiegħ li ġejja hija inserita wara l-kelma green fodder:

                              “(*)

                                 green fodder jinkludi prodotti intenzjonati għall-għalf ta’ l-annimali bħal ħuxlief, ħżin ta’ ħaxix ta’ l-għalf f’sajlo, ħaxix frisk, eċċ …”

                  (2)

                  Ringiela 3, fluworin, huwa emendat kif ġej

                              (a)

                              In-Noti tal-qiegħ (1) u (2) huma mħassra

                              (b)

                              Il-kliem “taħlit minerali tal-bhejjem ta’ l-ifrat, tan-nagħaġ u l-mogħoż — 2 000 (1)” u “Għalf ieħor komplimentari ta’ l-annimali – 125 (2)” huma sostitwieti bil-kliem “Għalf komplimentari ta’ l-annimali li fieh ≤ 4 % fosforu – 500” u “Għalf komplimentari ta’ l-annimali li fih > 4 % fosforu – 125 għal 1 % fosforu”.

                  (3)

                  Ringiela 4, merkurju, hija sostituta b’dan li ġej:

                              Sustanzi mhux mixtieqa

                              Prodotti intenzjonati għall-għalf ta’ l-annimali

                              Kontenut massimu f’ mg/kg (ppm) relattiv għal għalf ta’ l-annimali b’kontenut ta’ irtuba ta’ 12 %

                              (1)

                              (2)

                              (3)

                                          “4.

                                          Merkurju

                              Materjali ta’ l-għalf bl-eċċezzjoni ta’:

                              0,1

                                          —

                                          għalf ta’ l-annimali prodott bl-ipproċessar ta’ ħut jew annimali oħra tal-baħar

                              0,5

                                          —

                                          karbunat tal-kalċju

                              0,3

                              Materjali ta’ l-għalf sħiħ bl-eċċezzjoni ta’:

                              0,1

                                          —

                                          għalf sħiħ ta’ l-annimali għall-klieb u l-qtates

                              0,4

                              Għalf komplimentari ta’ l-annimali ħlief

                                          —

                                          għalf sħiħ ta’ l-annimali għall-klieb u l-qtates

                              0,2 ”


title: Id-Direttiva 2000/26/KE tal-Parlament Ewropew u tal-Kunsill tas-16 ta’ Mejju 2000 dwar l-approssimazzjoni tal-liġijiet ta’ l-Istati Membri rigward l-assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur u li temenda d-Direttivi tal-Kunsill 72/239/KEE u 88/357/KEE (Ir-raba’ Direttiva dwar assigurazzjoni għall-vetturi)

text:
Avviż Legali Importanti

|

32000L0026

Official Journal L 181 , 20/07/2000 P. 0065 - 0074

		Id-Direttiva 2000/26/KE tal-Parlament Ewropew u tal-Kunsilltas-16 ta’ Mejju 2000dwar l-approssimazzjoni tal-liġijiet ta’ l-Istati Membri rigward l-assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur u li temenda d-Direttivi tal-Kunsill 72/239/KEE u 88/357/KEE(Ir-raba’ Direttiva dwar assigurazzjoni għall-vetturi)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikoli 47(2) u 95 tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Filwaqt li jaġixxu skond il-proċedura stabbilita fl-Artikolu 251 tat-Trattat [3], fid-dawl tat-test konġunt approvat mill-Kumitat ta’ Konċiljazzjoni nhar is-7 ta’ April 2000,Billi:(1) Bħalissa jeżistu differenzi bejn dispożizzjonijiet stipulati b’liġijiet, regolamenti jew azzjonijiet amministrattivi fi Stati Membri li għandhom x’jaqsmu ma’ assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur u dawk id-differenzi jikkostitwixxu ostakolu għall-moviment liberu ta’ persuni u ta’ servizzi ta’ assigurazzjoni.(2) Huwa għalhekk neċessarju li jiġu approssimati d-dispożizzjonijiet biex b’dan il-mod il-funzjonament tajjeb tas-suq wieħed jiġi promoss.(3) Bid-Direttiva 72/166/KEE [4], il-Kunsill adotta dispożizzjonijiet dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur, u għall-applikazzjoni ta’ l-obbligu ta’ l-assigurazzjoni kontra responsabbiltà bħal din.(4) Bid-Direttiva 88/357/KEE [5], il-Kunsill adotta dispożizzjonijiet dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assikurazzjoni diretta apparti minn assikurazzjoni tal-ħajja u li jistabbilixxu dispożizzjonijiet biex jiffaċilitaw l-eżerċizzju tal-libertà ta’ provvista ta’ servizzi.(5) Is-sistema ta’ bureau tal-kartolina ħadra tassigura l-pagament malajr għat-talbiet fil-pajjiż ta’ min ikun sofra korriment anki meta l-parti l-oħra tkun ġejja minn pajjiż Ewropew differenti.(6) Is-sistema ta’ bureau ta’ kartolina ħadra ma ssolvix il-problemi kollha tal-parti li tkun sofriet ħsara li jkollha pretensjoni f’pajjiż ieħor kontra parti residenti hemm u impriża ta’ assikurazzjoni awtorizzata hemm (sistema legali barranija, lingwa barranija, proċeduri ta’ pagament mhux familjari u spiss ta’ dewmien bla raġuni għall-pagament).(7) Bir-Riżoluzzjoni tas-26 ta’ Ottubru 1995 dwar il-pagament ta’ talbiet li joriġinaw minn inċidenti tat-traffiku li jseħħu barra mill-pajjiż ta’ l-oriġini ta’ min jagħmel it-talba [6], il-Parlament Ewropew, filwaqt li jaġixxi skond it-tieni paragrafu ta’ l-Artikolu 192 tat-Trattat, talab lill-Kummissjoni li tissottometti proposta għal Direttiva tal-Parlament Ewropew u tal-Kunsill biex jiġu solvuti dawn il-problemi.(8) Huwa fil-fatt xieraq li jiġu ssupplimentati l-arranġamenti stabbiliti bid-Direttivi 72/166/KEE, 84/5/KEE [7] u 90/232/KEE [8] sabiex il-partijiet li jsofru danni jew korriment bħala riżultat ta’ inċident ta’ vettura bil-mutur, ikunu garantiti trattament paragunabbli irrispettivament minn fejn fil-Komunità iseħħ l-inċident; għal inċidenti li joħorġu barra mill-kamp ta’ din id-Direttiva li jseħħu fi Stat għajr dak tar-residenza tal-parti li ssofri danni, hemm lakuni fir-rigward tal-pagamenti ta’ pretensjonijiet tal-parti li tkun sofriet danni.(9) L-applikazzjoni ta’ din id-Direttiva għal inċidenti li jseħħu f’pajjiżi terzi koperti bis-sistema ta’ kartolina ħadra, li jaffettwaw partijiet li jsofru danni li huma residenti fil-Komunità u jinvolvu vetturi assigurati u normalment ibbażati fi Stat Membru ma timplikax estenzjoni tal-kopertura territorjali obbligatorja ta’ assigurazzjoni ta’ vetturi kif previst fl-Artikolu 3(2) tad-Direttiva 72/166/KEE.(10) Dan ifisser li tingħata lill-parti danneġġjata d-dritt ta’ azzjoni diretta kontra l-impriża ta’ assigurazzjoni tal-parti responsabbli.(11) Soluzzjoni sodisfaċenti tista’ tkun, għal parti li tkun sofriet telf jew korriment bħala riżultat ta’ inċident ta’ vettura bil-mutur li jidħol fil-kamp ta’ din id-Direttiva u li jseħħ fi Stat għajr dak tar-residenza tagħhom li jkunu intitolati għal pretensjonijiet fl-Istat Membru tar-residenza kontra rappreżentant għall-pretensjonijiet maħtur hemm mill-impriża ta’ assigurazzjoni tal-parti responsabbli.(12) Din is-soluzzjoni tkun tiffaċilita li l-ħsara sofruta minn partijiet li jsofru danni barra mill-Istat Membru tar-residenza tagħhom ikunu ttrattati bi proċeduri familjari għalihom.(13) Din is-sistema ta’ rappreżentanti għal pretensjonijiet fl-Istat Membru tar-residenza tal-parti danneġġjata ma taffetwa la s-sustanza tal-liġi li għandha tkun applikata f’kull każ individwali u lanqas il-kwistjoni ta’ ġurisdizzjoni.(14) L-eżistenza ta’ dritt ta’ azzjoni diretta kontra impriża ta’ assigurazzjoni għal parti li tkun sofriet telf jew korriment hija supplement loġiku għall-ħatra ta’ dawn ir-rappreżentanti u aktar minn hekk ittejjeb il-pożizzjoni legali tal-partijiet li jsofru danni f’inċidenti ta’ vetturi bil-mutur li jseħħu barra mill-Istat Membru tar-residenza ta’ dik il-parti.(15) Sabiex jimtlew il-lakuni inkwistjoni, għandha ssir dispożizzjoni sabiex l-Istat Membru ta’ fejn l-impriża ta’ l-assigurazzjoni tkun awtorizzata iġġiegħel lill-impriża taħtar rappreżentanti għall-pretensjonijiet li jkunu jew residenti jew stabbiliti fl-Istati Membri l-oħra biex jiġbru l-informazzjoni kollha meħtieġa fir-rigward ta’ pretensjonijiet li jirriżultaw minn inċidenti bħal dawn u li jieħdu l-azzjoni approprjata biex iħallsu il-pretensjonijiet f’isem u għall-kont ta’ l-impriża ta’ assigurazzjoni, inkluż il-pagament ta’ kumpens għal dan; ir-rappreżentant għat-talbiet għandu jkollu poteri suffiċjenti biex jirrappreżenta l-impriża ta’ assigurazzjoni fir-rigward ta’ persuni li jsofru danni minn inċidenti bħal dawn, u wkoll biex jirrappreżenta l-impriża ta’ assigurazzjoni quddiem awtoritajiet nazzjonali inklużi, meta approprjat, quddiem il-qrati, sa kemm dan ikun kompatibbli mar-regoli tal-liġi privata internazzjonali dwar l-assenjazzjoni ta’ ġurisdizzjoni.(16) L-attivitajiet tar-rappreżentant għall-pretensjonijiet mhumiex biżżejjed sabiex jagħtu ġurisdizzjoni lill-qrati ta’ l-Istat Membru tar-residenza tal-parti li tkun sofriet danni jekk ir-regoli tal-liġi privata internazzjonali dwar l-assenjazzjoni ta’ ġurisdizzjoni ma jkunux jipprovdu dan.(17) Il-ħatra ta’ rappreżentanti responsabbli għall-pagament ta’ għandha tkun waħda mill-kundizzjonijiet għal aċċess għal u t-tkomplija ta’ l-attività ta’ assikurazzjoni mniżżla fi klassi 10 tal-punt A ta’ l-Anness għad-Direttiva 73/239/KEE [9], ħlief għar-responsabbiltà tat-trasportatur i; dik il-kundizzjoni għandha għalhekk tkun koperta b’awtorizzazzjoni uffiċjali waħda maħruġa mill-awtoritajiet ta’ l-Istat Membru ta’ fejn impriża ta’ assigurazzjoni tistabbilixxi l-uffiċju prinċipali tagħha, kif speċifikat fit-Titolu II tad-Direttiva 92/49/KEE [10]; dik il-kundizzjoni għandha ukoll tkun applikabbli għal impriżi ta’ assigurazzjoni li jkollhom l-uffiċċju prinċipali tagħhom barra mill-Komunità li jkunu akkwistaw awtorizzazzjoni li tagħtihom aċċess għall-attività ta’ assigurazzjoni fi Stat Membru tal-Komunità; id-Direttiva 73/239/KEE għandha tkun emendata u tiġi ssupplementata kif xieraq.(18) Minbarra li wieħed jassigura li impriża ta’ assigurazzjoni jkollha rappreżentant fl-Istat fejn tgħix il-parti li ssofri danni, huwa xieraq li jkun iggarantit id-dritt speċifiku tal-parti danneġġjata li jkollha l-pretensjoni tagħha ttrattata minnufih; huwa għalhekk meħtieġ li jkun hemm inklużi fil-liġi nazzjonali pieni finanzjarji jew amministrattivi ekwivalenti xierqa u effettivi u sistematiċi — bħal ma huma inġunzjonijiet flimkien ma’ multi amministrattivi, rappurtar lill-awtoritajiet ta’ sorveljanza fuq bażi regolari, kontrolli fuq il-post, il-pubblikazzjoni fil-ġurnal uffiċjali nazzjonali u fl-istampa, is-sospenzjoni ta’ l-attivitajiet tal-kumpannija (il-projbizzjoni ta’ konklużjoni ta’ kuntratti ġodda għal perijodu speċifiku), ħatra ta’ rappreżentant speċjali ta’ l-awtoritajiet ta’ sorveljanza responsabbli li jikkontrolla li dak in-negozju jkun immexxi skond il-liġijiet ta’ l-assigurazzjoni, it-tneħħija ta’ l-awtorizzazzjoni għal dan it-tip ta’ negozju, sanzjonijiet li għandhom ikunu imposti fuq diretturi u impjegati tat-tmexxija — fil-każ li l-impriża ta’ assigurazzjoni jew ir-rappreżentant tagħha jonqsu milli jwettqu l-obbligu tagħhom li jagħmlu offerta ta’ kumpens f’limitu ta’ żmien raġonevoli; din m’għandhiex tippreġudika l-applikazzjoni ta’ kull miżura oħra — speċjalamnet taħt il-liġi ta’ sorveljanza — li tista’ tkun meqjusa xierqa; madanakollu, hija kundizzjoni li r-responsabbiltà u l-ħsara u l-korriment involuti ma jkunux kontestati, sabiex l-impriża ta’ assigurazzjoni tkun tista’ tagħmel offerta rraġunata fil-limitu ta’ żmien preskritt; l-offerta rraġunata għall-kumpens għandha tkun bil-miktub u jkun fiha l-bażi li fuqu ġew stmati r-responsabbiltà u l-ħsara.(19) Minbarra dawk is-sanzjonijiet, huwa xieraq li jkun ipprovdut li għandu jkun pagabbli imgħax fuq l-ammont ta’ kumpens offert mill-impriża ta’ assigurazzjoni jew mogħti minn qorti lill-parti danneġġjata meta l-offerta ma tkunx saret fil-limitu taż-żmien stabbilit; jekk Stati Membri jkollhom regoli nazzjonali eżistenti li jkopru l-ħtiġiet għal imgħax fuq pagamenti tard din id-dispożizzjoni tista’ tkun implimentata b’referenza għal dawk ir-regoli.(20) Partijiet danneġġjati li jsofru telf jew korriment bħala riżultat ta’ inċidenti minn vetturi bil-mutur kultant ikollhom id-diffikultà li jistabbilixxu l-isem ta’ l-impriża ta’ assigurazzjoni li tipprovdi assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur li jkunu ivoluti f’inċident.(21) Fl-interess ta’ dawn il-partijiet danneġġjati, l-Istati Membri għandhom jistabbilixxu ċentri ta’ informazzjoni biex jassiguraw li din l-informazzjoni tkun disponibbli mingħajr dewmien; dawn iċ-ċentri ta’ informazzjoni għandhom ukoll jagħmlu informazzjoni dwar ir-rappreżentanti għall-pretensjonijiet disponibbli lill-partijiet danneġġjati; huwa meħtieġ li dawn iċ-ċentri jikkooperaw ma’ xulxin u jirrispondu malajr għall-pretensjonijiet għal informazzjoni dwar rappreżentanti għall-pretensjonijiet magħmula minn ċentri fi Stati Membri oħrajn; jidher li huwa xieraq li dawn iċ-ċentri jiġbru informazzjoni dwar id-data ta’ terminazzjoni attwali tal-kopertura ta’ assigurazzjoni imma mhux dwar l-iskadenza tal-validità oriġinali tal-polza jekk it-tul tal-kuntratt ikun estiż minħabba non-kanċellazzjoni.(22) Għandha ssir dispożizzjoni speċifika fir-rigward ta’ vetturi (per eżempju, vetturi tal-gvern jew tal-militar) li jidħlu fl-eżenzjonijiet mill-obbligu li jkunu assigurati kontra responsabbiltà ċivili.(23) Il-parti danneġġjata jista’ jkollha interess leġittimu li tkun infurmata dwar l-identità tas-sid jew tax-xufier normali jew ta’ min ikun irreġistrat li jżomm il-vettura, per eżempju jekk hu jakkwista kumpens biss minn dawk il-persuni minħabba li l-vettura ma tkunx assigurata kif xieraq jew li l-ħsara teċċedi is-somma assigurata, din l-informazzjoni għandha ukoll tkun ipprovduta kif xieraq.(24) Ċerta informazzjoni ipprovduta, per eżempju l-isem u l-indirizz tas-sid jew tax-xufier normali tal-vettura u n-numru tal-polza ta’ assigurazzjoni jew tan-numru ta’ reġistrazzjoni tal-vettura, jikkostitwixxu dettalji personali fis-sens tad-Direttiva 95/46/KE tal-Parlament Ewropew u tal-Kunsill ta’ l-24 ta’ Ottubru 1995 dwar il-protezzjoni ta’ individwi fir-rigward ta’ l-ipproċessar ta’ dettalji personali u dwar il-moviment liberu ta’ dawk id-dettalji [11]; l-ipproċessar ta’ dawn id-dettalji li huwa meħtieġ għall-iskopijiet ta’ din id-Direttiva għandhom għalhekk ikunu konformi mal-miżuri nazzjonali meħuda skond id-Direttiva 95/46/KE; l-isem u l-indirizz tax-xufier normali għandhom ikunu kkomunikati biss jekk il-leġislazzjoni nazzjonali tipprovdi għal komunikazzjoni bħal din.(25) Huwa meħtieġ li ssir dispożizzjoni għal korp kumpensatorju li lilu l-parti li tkun sofriet danni tkun tista’ tapplika meta l-impriża ta’ assigurazzjoni tkun naqset milli taħtar rappreżentant jew li tkun manifestament qed tipprokrastina l-pagament ta’ pretensjoni jew meta l-impriża ta’ assigurazzjoni ma tkunx tista’ tiġi identifikata biex tiggarantixxi li l-parti danneġġjata ma tibqax mingħajr kumpens li għalih tkun intitolata; l-intervent ta’ korp ta’ kumpens għandu jkun illimitat għal każijiet individwali rari meta l-impriża ta’ assigurazzjoni tkun naqset milli tkun konformi mad-doveri tagħha anki jekk ikun hemm l-effett diswassiv ta’ l-impożizzjoni potenzjali ta’ pieni.(26) Ir-rwol meħud minn korp ta’ kumpens hu dak li jwettaq it-talba fir-rigward ta’ xi telf jew korriment sofrut mill-parti danneġġjata biss fil-każijiet li jistgħu ikunu objettivament iddeterminati u għalhekk il-korp ta’ kumpens għandu jillimita l-attività tiegħu li jivverifika li offerta għal kumpens tkun saret skond il-limiti taż-żmien u l-proċeduri stipulati, mingħajr ma ssir stima tal-merti.(27) Persuni ġuridiċi li huma subrogati b’liġi lill-parti ddanneġġjata fil-pretensjonijiet tagħha kontra l-persuna responsabbli għall-inċident jew ta’ l-impriża ta’ assikurazzjoni ta’ dan ta’ l-aħħar (bħal ma huma, per eżempju, impriżi oħra ta’ assigurazzjoni jew korpi ta’ sigurtà soċjali) m’għandhomx ikunu intitolati li jippreżentaw pretensjoni korrispondenti mal-korp ta’ indennizz.(28) Il-korp ta’ indennizz għandu jkollu d-dritt ta’ surroga safejn hu jkun indennizza l-parti danneġġjata; sabiex tkun iffaċilitata l-pretensjoni tal-korp ta’ indennizz kontra l-impriża ta’ assigurazzjoni meta din tkun naqset li taħtar rappreżentant għall-pretensjonijiet jew tkun manifestament qed tipprokrastina fil-pagament ta’ pretensjoni, il-korp li jipprovdi indennizz fl-Istat tal-parti danneġġjata għandu jgawdi dritt awtomatiku għal ħlas lura b’surroga fid-drittijiet tal-parti danneġġjata min-naħa tal-korp korrispondenti fl-Istat ta’ fejn l-impriża ta’ assigrazzjoni tkun stabbilita; dan il-korp ta’ l-aħħar hu l-iżjed addattat biex jibda l-proċeduri kontra l-impriża ta’ assigurazzjoni.(29) Anki jekk l-Istati Membri jistgħu jipprovdu li l-pretensjoni kontra korp ta’ indennizz tkun in subsidium, il-persuna danneġġjata m’għandhiex tkun obbligata li tippreżenta t-talba tagħha lill-persuna responsabbli għall-inċident qabel ma tippreżentaha lill-korp ta’ indennizz; f’dan il-każ il-parti danneġġjata għandha tkun alemnu fl-istess pożizzjoni bħal fil-każ ta’ pretensjoni kontra l-fond ta’ garanzija skond l-Artikolu 1(4) tad-Direttiva 84/5/KEE.(30) Din is-sistema tista’ tibda tiffunzjona permezz ta’ ftehim bejn il-korpi ta’ indennizz stabbiliti jew approvati mill-Istat Membru li jiddefinixxi l-funzjonijiet u l-obbligi tagħhom u l-proċeduri għal ħlas lura.(31) Meta jkun impossibbli li jkun identifikat l-assiguratur ta’ vettura, għandha ssir dispożizzjoni sabiex id-debitur finali fir-rigward ta’ ħsarat li għandhom jitħallsu lill-parti danneġġjata huwa l-fond ta’ garanzija li jipprovdi għalih l-Artikolu 1(4) tad-Direttiva 84/5/KEE li jinsab fl-Istat Membru fejn il-vettura li mhijiex assigurata, li l-użu tagħha jkun ikkawża l-inċident, tkun normalment ibbażata; meta jkun impossibbli li tkun identifikata l-vettura, għandha ssir dispożizzjoni sabiex id-debitur finali jkun il-fond ta’ garanzija li jipprovdi għalih l-Artikolu 1(4) tad-Direttiva 84/5/KEE li jinsab fl-Istat Membru li fih seħħ l-inċident.ADOTTAW DIN ID-DIRETTIVA:L-Artikolu 1Il-Qasam ta’ l-applikazzjoni1. L-objettiv ta’ din id-Direttiva huwa li jistabbilixxi dispożizzjonijiet speċjali applikabbli għal partijiet li jsofru danni intitolati għal kumpens fir-rigward ta’ telf jew korriment li jirriżulta minn inċidenti li jseħħu fi Stat Membru minbarra dak l-Istat Membru tar-residenza tal-parti danneġġjata li jkunu ikkawżati mill-użu ta’ vetturi assigurati u normalment ibbażati fi Stat Membru.Mingħajr preġudizzju għal-leġislazzjoni ta’ pajjiżi terzi dwar ir-responsabbiltà ċivili u l-liġi privata internazzjonali, din id-Direttiva għandha ukoll tapplika għal partijiet danneġġjati li huma residenti fi Stat Membru u intitolati għal indennizz fir-rigward ta’ xi telf jew korriment li jirriżulta minn inċidenti li jseħħu f’pajjiżi terzi li l-bureaux nazzjonali ta’ l-assiguraturi tagħhom kif iddefiniti fl-Artikolu 1(3) tad-Direttiva 72/166/KEE ikunu issieħbu fis-sistema tal-Kartolina Ħadra kull meta dawn l-inċidenti jkunu kkawżati mill-użu ta’ vetturi assigurati u normalment ibbażati fi Stat Membru.2. L-Artikoli 4 u 6 għandhom ikunu applikabbli biss fil-każ ta’ inċidenti kkawżati mill-użu ta’ vettura:(a) assigurata permezz ta’ stabbiliment fi Stat Membru minbarra l-Istat tar-residenza tal-parti danneġġjata, u(b) normalment ibbażata fi Stat Membru apparti mill-Istat tar-residenza tal-parti danneġġjata.3. L-Artikolu 7 għandu ukoll japplika għal inċidenti kkawżati minn vetturi ta’ pajjiżi terzi koperti bl-Artikoli 6 u 7 tad-Direttiva 72/166/KEE.L-Artikolu 2DefinizzjonijietGħall-iskop ta’ din id-Direttiva:(a) "impriża ta" assigurazzjoni’ għandha tfisser impriża li tkun irċeviet awtorizzazzjoni uffiċjali skond l-Artikolu 6 jew l-Artikolu 23(2) tad-Direttiva 73/239/KEE;(b) "stabbiliment" tfisser l-uffiċju prinċipali, l-aġenzija jew il-fergħa ta’ impriża ta’ assigurazzjoni kif iddefinit fl-Artikolu 2(ċ) tad-Direttiva 88/357/KEE;(ċ) "vettura" tfisser vettura kif iddefinit fl-Artikolu 1(1) tad-Direttiva 72/166/KEE;(d) "parti danneġġjata" tfisser il-parti li ssofri danni kif iddefinit fl-Artikolu 1(2) tad-Direttiva 72/166/KEE;(e) "l-Istat Membru li fih il-vettura normalment tkun ibbażata" ifisser it-territorju li fih il-vettura tkun normalment ibbażata kif iddefinit fl-Artikolu 1(4) tad-Direttiva 72/166/KEE.L-Artikolu 3Dritt dirett ta’ azzjoniKull Stat Membru għandu jassigura li l-partijiet danneġġjati msemmija fl-Artikolu 1 f’inċidenti fis-sens ta’ dik id-dispożizzjoni igawdu minn dritt dirett ta’ azzjoni kontra l-impriża ta’ assigurazzjoni li tkopri l-persuna responsabbli kontra r-responsabbiltà ċivili.L-Artikolu 4Rappreżentanti għal pretensjonijiet1. Kull Stat Membru għandu jieħu l-miżuri meħtieġa biex jassigura li l-impriżi kollha ta’ assigurazzjoni li jkopru r-riskji kklassifikati fil-klassi 10 tal-punt A ta’ l-Anness tad-Direttiva 73/239/KEE, minbarra r-responsabbiltà ta’ trasportaturi, jaħtru rappreżentanti għal pretensjonijiet f’kull Stat Membru barra minn dak li fih ikunu irċevew l-awtorizzazzjoni uffiċjali tagħhom. Ir-rappreżentant għall-pretensjonijiet għandu jkun responsabbli għall-amministrazzjoni u l-pagament tal-pretensjonijiet li joriġinaw minn inċident fil-każijiet li hemm referenza għalihom fl-Artikolu 1. Ir-rappreżentant tal-pretensjonijiet għandu jkun residenti jew stabbilit fl-Istat Membru ta’ fejn hu jkun maħtur.2. L-għażla ta’ rappreżentant tagħha tal-pretensjonijiet għandha tkun fid-diskrezzjoni ta’ l-impriża ta’ assigurazzjoni. L-Istat Membru ma jistax jagħmel resrizzjoni fuq din l-għażla.3. Ir-rappreżentant tal-pretensjonijiet jista’ jaħdem għal impriża ta’ assigurazzjoni waħda jew aktar.4. Ir-rappreżentant tal-pretensjonijiet għandu, fir-rigward ta’ dawn il-pretensjonijiet, jiġbor l-informazzjoni kollha meħtieġa inkonnessjoni mal-pagament għall-pretensjonijiet u għandu jieħu l-miżuri meħtieġa biex jinnegozja l-pagament tal-pretensjonijiet. Il-ħtieġa li jkun maħtur rappreżentant tal-pretensjonijiet m’għandhiex tippreġudika d-dritt tal-parti danneġġjata jew ta’ l-impriża tagħha ta’ assigurazzjoni li tibda proċeduri diretti kontra l-persuna li tkun ikkawżat l-inċident jew l-impriża ta’ l-assigurazzjoni tagħha.5. Rappreżentanti tal-pretensjonijiet għandu jkollhom poteri biżżejjed biex jirrappreżentaw l-impriża ta’ assigurazzjoni fir-rigward ta’ partijiet danneġġjati fil-każijiet li jirreferi għalihom l-Artikolu 1 u li jissodisfaw it-talbiet tagħhom bis-sħiħ. Għandhom ikunu kapaċi li jeżaminaw każijiet fil-lingwa/lingwi uffiċjali ta’ l-Istat Membru tar-residenza tal-parti danneġġjata.6. L-Istati Membri għandhom joħolqu obbligu, sostenut b’pieni finanzjarji jew amministrattivi ekwivalenti, xierqa, effettivi u sistematiċi, sabiex, fi żmien tliet xhur mid-data ta’ meta l-parti danneġġjata tkun ippreżentat il-pretensjoni tagħha għal indennizz jew direttament jew lill-impriża ta’ assigurazzjoni tal-persuna li tkun ikkawżat l-inċident jew lir-rappreżentant tagħha tal-pretensjonijiet,(a) l-impriża ta’ assigurazzjoni tal-persuna li tkun ikkawżat l-inċident jew ir-rappreżentant tagħha tal-pretensjonijiet ikunu meħtieġa jagħmlu offerta raġjonevoli għal indennizz f’każijiet meta r-responsabbiltà ma tkunx ikkontestata u l-ħsarat ikunu ġew ikkwantifikati, jew(b) l-impriża ta’ assigurazzjoni li lilha tkun ġiet indirizzata l-pretensjoni għal indennizz jew ir-rappreżentant tagħha tal-pretensjonijiet ikunu meħtieġa jipprovdu tweġiba rraġunata għal punti magħmula fil-pretensjoni f’każijiet meta r-responsabbiltà tkun miċħuda jew ma tkunx ġiet iddeterminata b’mod ċar jew il-ħsarat ma jkunux ġew ikkwantifikati kompletament.L-Istati Membri għandhom jadottaw dispożizzjonijiet biex jassiguraw li meta l-offerta ma tkunx saret fil-limitu ta’ żmien ta’ tliet xhur, għandu jkun pagabbli imgħax fuq l-ammont ta’ indennizz offert mill-impriża ta’ assigurazzjoni jew mogħti mill-qorti lill-parti danneġġjata.7. Il-Kummissjoni għandha tirrapporta lill-Parlament Ewropew u lill-Kunsill dwar l-implimentazzjoni tal-paragrafu 4, l-ewwel subparagrafu, u dwar l-effettività ta’ dik id-dispożizzjoni kif ukoll dwar l-ekwivalenza tad-dispożizzjonijiet nazzjonali ta’ piena qabel l-20 ta’ Jannar 2006 u għandha tissottometti proposti jekk ikun meħtieġ.8. Il-ħatra ta’ rappreżentant tal-pretensjonijiet m’għandhiex fiha innifisha tikkostitwixxi l-ftuħ ta’ fergħa fis-sens ta’ l-Artikolu 1(b) tad-Direttiva 92/49/KEE u r-rappreżentant tal-pretensjonijiet m’għandux ikun meqjus bħala stabbiliment fis-sens ta’ l-Artikolu 2(ċ) tad-Direttiva 88/357/KEE jew stabbiliment fis-sens tal-Konvenzjoni ta’ Brussel tas-27 ta’ Settembru 1968 dwar il-ġurisdizzjoni u l-applikazzjoni ta’ sentenzi fi kwistjonijiet ċivili u kummerċjali [12].L-Artikolu 5Ċentri ta’ informazzjoni1. Sabiex persuna danneġġjata jkollha l-possibbiltà li tfittex indennizz, kull Stat Membru għandu jistabbilixxi jew japprova ċentru ta’ informazzjoni responsabbli:(a) għaż-żamma ta’ reġistru li jkun fih l-informazzjoni li ġejja:1. in-numri ta’ reġistrazzjoni tal-vetturi bil-mutur normalment ibbażati fit-territorju ta’ l-Istat inkwistjoni;2. (i) in-numri tal-poloz ta’ assigurazzjoni li jkopru l-użu ta’ dawk il-vetturi għar-riskji kklassifikati fil-klassi 10 tal-punt A ta’ l-Anness għad-Direttiva 73/239/KEE, apparti mir-responsabbiltà ta’ trasportaturi, u meta l-perjodu ta’ validità tal-polza jkun skada, ukoll id-data tat-terminazzjoni tal-kopertura ta’ l-assigurazzjoni;(ii) in-numru tal-kartolina ħadra jew tal-polza ta’ assigurazzjoni tal-fruntiera jekk il-vettura tkun koperta b’wieħed minn dawk id-dokumenti fil-każ li l-vettura tibbenefika mid-deroga prevista fl-Artikolu 4(b) tad-Direttiva 72/166/KEE;3. impriżi ta’ assigurazzjoni li jkopru l-użu ta’ vetturi għar- riskji klassifikati fil-klassi 10 tal-punt A ta’ l-Anness tad-Direttiva 73/239/KEE, minbarra r-responsabbiltà tat-trasportaturi, u rappreżentanti tal-pretensjonijiet maħtura minn dawn l-impriżi ta’ assigurazzjoni skond l-Artikolu 4 li l-ismijiet tagħhom għandhom ikunu nnotifikati liċ-ċentru ta’ informazzjoni skond il-paragrafu 2 ta’ dan l-Artikolu;4. il-lista ta’ vetturi li, f’kull Stat Membru, jibbenefikaw mid-deroga għall-ħtiġiet għal kopertura ta’ assigurazzjoni għal responsabbiltà ċivili skond l-Artikolu 4(a) u (b) tad-Direttiva 72/166/KEE;5. rigward il-vetturi previsti fil-punt (4):(i) l-isem ta’ l-awtorità jew tal-korp innominat skond it-tieni subparagrafu ta’ l-Artikolu 4(a) tad-Direttiva 72/166/KEE bħala responsabbli għall-kumpens lill-partijiet danneġġjati f’każijiet meta l-proċedura prevista fl-ewwel inċiż ta’ l-Artikolu 2(2) tad-Direttiva 72/166/KEE ma tkunx applikabbli, jekk il-vettura tibbenifika mid-deroga prevista fl-Artikolu 4(a) tad-Direttiva 72/166/KEE;(ii) l-isem tal-korp li jkopri l-vettura fl-Istat Membru fejn normalment tkun ibbażata jekk il-vettura tibbenifika mid-deroga prevista fl-Artikolu 4(b) tad-Direttiva 72/166/KEE;(b) jew għal koordinazzjoni tal-ġabra u t-tixrid ta’ dik l-informazzjoni;(ċ) u għall-assistenza tal-persuni intitolati biex isiru jafu bl-informazzjoni msemmija fil-punti (a)(1), (2), (3), (4) u (5).L-informazzjoni taħt il-punti (a)(1), (2) u (3) għandha tinżamm għal perjodu ta’ seba’ snin wara t-terminazzjoni tar-reġistrazzjoni tal-vettura jew it-terminazzjoni tal-kuntratt ta’ assigurazzjoni.2. Impriżi ta’ assigurazzjoni msemmija fil-paragrafu 1(a)(3) għandhom jinnotifikaw liċ-ċentri ta’ informazzjoni ta’ l-Istati Membri kollha, bl-isem u l-indirizz tar-rappreżentant tal-pretensjonijiet li huma jkunu ħatru skond l-Artikolu 4 f’kull Stat Membru.3. L-Istati Membri għandhom jassiguraw li l-parti danneġġjata tkun intitolata għal perjodu ta’ seba snin wara l-inċident biex takkwista mingħajr dewmien miċ-ċentru ta’ informazzjoni ta’ l-Istat Membru ta’ fejn għandha r-residenza, ta’ l-Istat Membru fejn il-vettura tkun normalment ibbażata jew ta’ l-Istat Membru fejn ikun seħħ l-inċident, din l-informazzjoni li ġejja:(a) l-isem u l-indirizz ta’ l-impriża ta’ assigurazzjoni;(b) in-numru tal-polza ta’ assigurazzjoni; u(ċ) l-isem u l-indirizz tar-rappreżentant tal-pretensjonijiet ta’ l-impriża ta’ assigurazzjoni fl-Istat tar-residenza tal-parti danneġġjata.Ċentri ta’ informazzjoni għandhom jikkooperaw ma’ xulxin.4. Iċ-ċentru ta’ informazzjoni għandu jipprovdi lill-parti danneġġjata bl-isem u l-indirizz tas-sid jew ix-xufier tas-soltu jew il-persuna rreġistrata li tieħu ħsieb il-vettura jekk il-parti danneġġjata jkollha interess leġittimu fl-akkwist ta’ din l-informazzjoni. Għall-iskopijiet ta’ din id-dispożizzjoni, iċ-ċentru ta’ informazzjoni għandu jikkomunika partikolarment:(a) ma’ l-impriża ta’ assigurazzjoni, jew(b) ma’ l-aġenzija tar-reġistrazzjoni tal-vettura.Jekk il-vettura tibbenifika mid-deroga prevista fl-Artikolu 4(a) tad-Direttiva 72/166/KEE, iċ-ċentru ta’ informazzjoni għandu jinforma lill-parti danneġġjata, bl-isem ta’ l-awtorità jew tal-korp innominat skond it-tieni subparagrafu ta’ l-Artikolu 4(a) ta’ dik id-Direttiva bħala responsabbli biex tikkumpensa l-partijiet danneġġjati meta l-proċedura prevista l-ewwel inċiż ta’ l-Artikolu 2 (2) ta’ dik id-Direttiva ma tkunx applikabbli.Jekk il-vettura tibbenifika mid-deroga prevista fl-Artikolu 4(b) tad-Direttiva 72/166/KEE, iċ-ċentru ta’ informazzjoni għandu jinforma lill-parti danneġġjata bl-isem tal-korp li jkopri il-vettura fil-pajjiż fejn normalment tkun ibbażata.5. L-ipproċessar ta’ dettalji personali li jirriżultaw mill-paragrafi preċedenti għandu jitwettaq skond il-miżuri nazzjonali meħuda skond id-Direttiva 95/46/KE.L-Artikolu 6Il-Korpi ta’ indennizz1. Kull Stat Membru għandu jistabbilixxi jew japprova korp ta’ indennizz responsabbli biex jipprovdi kumpens lill-partijiet danneġġjati fil-każijiet imsemmija fl-Artikolu 1.Dawn il-partijiet danneġġjati jistgħu jippreżentaw pretensjoni lill-korp ta’ kumpens fl-Istat Membru tar-residenza tagħhom:(a) jekk, fi żmien tliet xhur mid-data meta l-parti danneġġjata tkun ippreżentat it-talba tagħha għal indennizz lil impriża ta’ assigurazzjoni tal-vettura li l-użu tagħha jkun ikkawża l-inċident jew lir-rappreżentant tal-pretensjonijiet, l-impriża ta’ assigurazzjoni jew ir-rappreżentant tagħha tal-pretensjonijiet ma jkunux ipprovdew tweġiba irraġunata għal punti magħmula fil-pretensjoni; jew(b) jekk l-impriża ta’ assigurazzjoni tkun naqset milli taħtar rappreżentant tal-pretensjonijiet fl-Istat tar-residenza tal-parti danneġġjata skond l-Artikolu 4(1). F’dan il-każ, il-partijiet danneġġjati ma jistgħux jippreżentaw pretensjoni lill-korp ta’ indennizz jekk huma jkunu ppreżentaw talba għal indennizz direttament lill-impriża ta’ assigurazzjoni tal-vettura li l-użu tagħha jkun ikkawża l-inċident u jekk ikunu rċevew tweġiba rraġunata fi żmien tliet xhur mill-preżentazzjoni tal-pretensjoniPartijiet li jsofru d-danni ma jistgħux madanakollu jippreżentaw pretensjoni lill-korp ta’ indennizz jekk huma jkunu ħadu azzjoni legali direttament kontra l-impriża ta’ assigurazzjoni.Il-korp ta’ indennizz għandu jieħu azzjoni fi żmien xahrejn mid-data meta l-parti danneġġjata tippreżenta pretensjoni għal indennizz lilu imma għandu jittermina l-azzjoni tagħha jekk l-impriża ta’ assigurazzjoni, jew ir-rappreżentant tagħha għall-pretensjonijiet, sussegwentament jagħmel tweġiba rraġunata għall-pretensjoni.Il-korp ta’ indennizz għandu immedjatament jinforma:(a) lill-impriża ta’ assigurazzjoni tal-vettura li l-użu tagħha kkawża l-inċident jew lir-rappreżentant tal-pretensjonijiet;(b) lill-korp ta’ indennizz fl-Istat Membru ta’ l-istabbiliment ta’ impriża ta’ assigurazzjoni li tkun ħarġet il-polza;(ċ) jekk magħrufa, lill-persuna li tkun ikkaġunat l-inċident,li jkunu irċevew pretensjoni mill-parti danneġġjata u li għandhom iwieġbu għal dik il-pretensjoni fi żmien xharejn mill-preżentazzjoni tal-pretensjoni.Din id-dispożizzjoni għandha tkun mingħajr preġudizzju għad-dritt ta’ l-Istati Membri li jittrattaw il-kumpens minn dan il-korp bħala sussidjarju jew non-sussidjarju u d-dritt li jipprovdu għall-pagament ta’ pretensjonijiet bejn dak il-korp u l-persuna jew persuni li kkawżaw l-inċident u l-impriżi ta’ assigurazzjoni jew korpi tas-sigurtà soċjali oħrajn meħtieġa li jikkumpensaw lill-parti danneġġjata fir-rigward ta’ l-istess inċident. Madanakollu, l-Istati Membri ma jistgħux jippermettu li l-korp li jagħmel il-ħlas ta’ indennizz suġġett għal xi kundizzjonijiet barra minn dawk stabbilitii f’din id-Direttiva, b’mod partikolari l-istabbiliment tal-parti danneġġjata b’tali mod li l-persuna responsabbli ma tkunx tista’ jew tirrifjuta li tħallas.2. Il-korp ta’ indennizz li jkun ta indennizz lill-parti danneġġjata fl-Istat Membru tar-residenza tiegħu għandu jkun intitolat jistenna rimborż tas-somma mħallsa bħala indennizz mill-korp ta’ kumpens fl-Istat Membru ta’ l-istabbiliment ta’ l-impriża ta’ assigurazzjoni li tkun ħarġet il-polza.Dan il-korp ta’ l-aħħar għandu għalhekk ikun subrogat lill-parti danneġġjata fid-drittijiet tagħha kontra l-persuna li kkawżat l-inċident jew l-impriża ta’ assikurazzjoni tagħha safejn il-korp ta’ indennizz fl-Istat Membru tar-residenza tal-parti danneġġjata ikun ipprovda indennizz għat-telf jew għall-korriment subit. Kull Stat Membru huwa obbligat li jirrikonoxxi din is-subrogazzjoni kif iprevista minn kull Stat Membru ieħor.3. Dan l-Artikolu għandu jidħol fis-seħħ:(a) wara li jkun ġie konkluż ftehim bejn il-korpi ta’ indennizz stabbiliti jew approvati mill-Istati Membri rigward il-funzjonijiet tagħhom u l-obbligi u l-proċeduri għal rimborż;(b) mid-data ffissata mill-Kummissjoni, malli hi tkun aċċertat il-kooperazzjoni mill-qrib ma’ l-Istati Membri li dan il-ftehim ikun ġie konkluż.Il-Kummissjoni għandha tirrapporta lill-Parlament Ewropew u lill-Kunsill dwar l-implimentazzjoni ta’ dan l-Artikolu u dwar l-effettività tiegħu qabel l-20 ta’ Lulju 2005 u għandha tissottometti proposti jekk meħtieġa.L-Artikolu 7Jekk ikun impossibbli li tkun identifikata l-vettura jew jekk, fi żmien xahrejn wara l-inċident, ma jkunx possibbli li tkun identifikata l-impriża ta’ assigurazzjoni, il-parti danneġġjata tista’ tapplika għal indennizz mill-korp ta’ indennizz fl-Istat Membru fejn toqgħod. L-indennizz għandu jkun ipprovdut skond id-dispożizzjonijiet ta’ l-Artikolu 1 tad-Direttiva 84/5/KEE. Il-korp ta’ kumpens għandu imbagħad ikollu pretensjoni, skond il-kundizzjonijiet stabbiliti fl-Artikolu 6(2) ta’ din id-Direttiva:(a) meta l-impriża ta’ assigurazzjoni ma tkunx tista’ tiġi identifikata: kontra l-fond ta’ garanzija previst fl-Artikolu 1(4) tad-Direttiva 84/5/KEE fl-Istat Membru ta’ fejn il-vettura normalment tkun ibbażata;(b) fil-każ ta’ vettura li ma tkunx identifikata: kontra l-fond ta’ garanzija fl-Istat Membru li fih ikun seħħ l-inċident;(ċ) fil-każ ta’ vetturi ta’ pajjiż terz: kontra fond ta’ garanzija fl-Istat Membru li fih ikun seħħ l-inċident.L-Artikolu 8Id-Direttiva 73/239/KEE għandha tkun emendata kif ġej:(a) fil-paragrafu 8(1) il-punt li ġej għandu jkun miżjud:"(f) tikkomunika l-isem u l-indirizz tar-rappreżentant tal-pretensjonijiet maħtur f’kull Stat Membru barra mill-Istat Membru li fih l-awtorizzazzjoni tkun mitluba jekk ir-riskji li għandhom ikunu koperti jkunu kklassifikati fil-klassi 10 tal-punt A ta’ l-Anness, barra mir-responsabbiltà ta’ trasportaturi."(b) Fl-Artikolu 23(2) il-punt li ġej għandu jkun miżjud:"(h) tikkomunika l-isem u l-indirizz tar-rappreżentant tal-pretensjonijiet maħtur f’kull Stat Membru barra mill-Istat Membru li fih l-awtorizzazzjoni tkun mitluba jekk ir-riskji li għandhom ikunu koperti jkunu kklassifikati fil-klassi 10 tal-punt A ta’ l-Anness, barra mir-responsabbiltà ta’ trasportaturi."L-Artikolu 9Id-Direttiva 88/357/KEE għandha tkun emendata kif ġej:Fl-Artikolu 12a(4) dan is-subparagrafu li ġej għandu jkun miżjud:"Jekk l-impriża ta assikgrazzjoni tkun naqset milli taħtar rappreżentant, l-Istati Membri jistgħu jagħtu l-approvazzjoni tagħhom lir-rappreżentant tal-pretensjonijiet maħtur skond l-Artikolu 4 tad-Direttiva 2000/26/KE [13] li jassumi l-funzjoni tar-rappreżentant maħtur skond dan il-paragrafu."L-Artikolu 10L-Implimentazzjoni1. L-Istati Membri għandhom jadottaw u jippubblikaw qabel l-20 ta’ Lulju 2002 il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom minnufih jinfurmaw lill-Kummissjoni bihom.Għandhom japplikaw dawn id-dispożizzjonijiet qabel l-20 ta’ Jannar 2003.2. Meta dawn il-miżuri jkunu adottati mill-Istati Membri, dawn għandu jkollhom referenza għal din id-Direttiva jew għandu jkollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi li bihom issir din ir-referenza għandhom jiġu stabbiliti mill-Istati Membri.3. Mingħajr preġudizzju għall-paragrafu 1, l-Istati Membri għandhom jistabbilixxu jew japprovaw korp ta’ indennizz skond l-Artikolu 6(1) qabel l-20 ta’ Jannar 2002. Jekk il-korpi ta’ indennizz ma jkunux ikkonkludew ftehim skond l-Artikolu 6(3) qabel l-20 ta’ Lulju 2002, il-Kummissjoni għandha tipproponi miżuri maħsuba biex jassiguraw li d-dispożizzjonijiet ta’ l-Artikoli 6 u 7 jidħlu fis-seħħ qabel l-20 ta’ Jannar 2003.4. L-Istati Membri jistgħu, skond it-Trattat, iżommu jew idaħħlu fis-seħħ id-dispożizzjonijiet li huma aktar favorevoli għal parti danneġġjata mid-dispożizzjonijiet meħtieġa biex ikunu konformi ma’ din id-Direttiva.5. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam irregolat b’din id-Direttiva.L-Artikolu 11Id-Dħul fis-seħħDin id-Direttiva għandha tidħol fis-seħħ fil-jum tal-publikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 12Il-PieniL-Istati Membri għandhom jistabbilixxu pieni għal ksur tad-dispożizzjonijiet nazzjonali li huma jadottaw fl-implimentazzjoni ta’ din id-Direttiva u jieħdu l-passi meħtieġa biex jassiguraw l-applikazzjoni tagħhom. Il-pieni għandhom ikunu effettivi, proporzjonati u diswadivi. L-Istati Membri għandhom jinnotifikaw dawn id-dispożizzjonijiet lill-Kummissjoni mhux aktar tard mill-20 ta’ Lulju 2002 u b’kull emendat sussegwenti għalihom malajr kemm jista’ jkun.L-Artikolu 13Id-DestinatarjiDin id-Direttiva hija indirizzata lill-Istati Membri.Magħmul fi Brussel, fis-16 ta’ Mejju 2000.Għall-Parlament EwropewIl-PresidentNicole FontaineGħall-KunsillIl-PresidentManuel Carrilho[1] ĠU C 343, tat-13.11.1997, p. 11 u ĠU C 171, tat-18.6.1999, p. 4.[2] ĠU C 157, tal-25.5.1998, p. 6.[3] L-Opinjoni tal-Parlament Ewropew tas-16 ta’ Lulju 1998 (ĠU C 292, tal-21.9.1998, p. 123), ikkonfermata fis-27 ta’ Ottubru 1999, il-Pożizzjoni Komuni tal-Kunsill tal-21 ta’ Mejju 1999 (ĠU C 232, tat-13.8.1999, p. 8) u d-Deċiżjoni tal-Parlament Ewropew tal-15 ta’ Diċembru 1999 (għadha ma ġietx ippubblikata fil-Ġurnal Uffiċjali). Id-Deċiżjoni tal-Kunsill tat-2 ta’ Mejju 2000 (għadha ma ġietx ippubblikata fil-Ġurnal Uffiċjali) u d-Deċiżjoni tal-Parlament Ewropew tas-16 ta’ Mejju 2000.[4] ĠU L 103, tat-2.5.1972, p. 1. Id-Direttiva kif l-aħħar emendata bid-Direttiva 84/5/KE (ĠU L 8, tal-11.1.1984, p. 17).[5] ĠU L 172, ta’ l-4.7.1988, p. 1. Id-Direttiva kif l-aħħar emendata bid-Direttiva 92/49/KE (ĠU L. 228, tal- 11.8.1992, p. 1).[6] ĠU C 308, ta’ l-20.11.1995, p. 108.[7] It-Tieni Direttiva tal-Kunsill (84/5/KEE) tat-30 ta’ Diċembru 1983 dwar l-approssimazzjoni tal-liġijiet ta’ l-Istati Membri rigward l-assigurazzjoni kontra r-responsabbiltà ċivili f’dak li għandu x’jaqsam ma’ l-użu ta’ vetturi bil-mutur (ĠU L 8, tal-11.1.1984, p. 17). Id-Direttiva kif l-aħħar emendata bid-Direttiva 90/232/KE (ĠU L 129, tad-19.5.1990, p. 33).[8] It-Tielet Direttiva tal-Kunsill (90/232/KEE) ta’ l-14 ta’ Mejju 1990 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra r-responsabbiltà ċivili f’dak li għandu x’jaqsam ma’ l-użu ta’ vetturi bil-mutur (ĠU L 129, tad-19.5.1990, p. 33).[9] L-ewwel Direttiva tal-Kunsill (73/239/KEE) ta’ l-24 ta’ Lulju 1973 dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu mal-bidu u l-eżerċizzju tan-negozju f’assigurazzjoni diretta barra minn assigurazzjoni tal-ħajja (ĠU L 228, tas-16.8.1973, p.3). Id-Direttiva kif l-aħħar emendata bid-Direttiva 95/26/KE (ĠU L. 168, tat- 18.7.1995, p. 7).[10] Id-Direttiva tal-Kunsill (92/49/KEE) tat-18 ta’ Ġunju 1992 dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta barra minn assigurazzjoni tal-ħajja u li temenda d-Direttivi 73/239/KEE u 88/357/KEE (It-Tielet Direttiva dwar assigurazzjoni li mhijiex tal-ħajja) (ĠU L 228 tal-11.8.1992, p. 1). Id-Direttiva emendata bid-Direttiva 95/26/KE (ĠU L 168, tat-18.7.1995, p. 7).[11] ĠU L 281, tat-23.11.1995, p. 31.[12] ĠU C 27, tas-26.1.1998, p. 1 (verżjoni kkonsolidata).[13] Id-Direttiva 2000/26/KE tal-Parlament Ewropew u tal-Kunsill tas-16 ta’ Mejju 2000 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra r-responsabbiltà ċivili fir-rigward ta’ l-użu ta’ vetturi bil-mutur u temenda d-Direttivi tal-Kunsill 73/239/KEE u 88/357/KEE (ĠU L 181, ta’ l-20.7.2000, p. 65).--------------------------------------------------